Rustrel - Wikipedia, entziklopedia askea.\n43° 55′ 28″ N, 5° 29′ 06″ E / 43.9244°N,5.485°E / 43.9244; 5.485Koordenatuak: 43° 55′ 28″ N, 5° 29′ 06″ E / 43.9244°N,5.485°E / 43.9244; 5.485\nApt, Caseneuve, Gignac, Lagarde-d'Apt eta Villars\n365 (%54.1) 323 (%47.9)\nRustrel (frantsesez eta ofizialki: Rustrel) Okzitaniako udalerri bat da. Administratiboki Frantziako Vaucluse departamenduan dago, Proventza-Alpeak-Kosta Urdina eskualdean. 2013an 683 biztanle zituen.\n2007an Rustrel udalerrian erroldatutako biztanleak 683 ziren. Familiak 293 ziren, horien artean 82 pertsona bakarrekoak ziren (41 bakarrik bizi ziren gizonak eta 41 bakarrik bizi ziren emakumeak), 85 seme-alabarik gabeko familiak ziren, 89 seme-alabak dituzten bikoteak ziren eta 37 seme-alabak dituzten guraso-bakarreko familiak ziren.\n2007an 422 etxebizitza zeuden, 297 familiaren etxebizitza nagusia ziren, 105 bigarren erresidentzia ziren eta 21 hutsik zeuden. 351 etxeak ziren eta 70 apartamentuak ziren. 297 etxebizitza nagusietatik 193 bere jabearen bizilekua ziren, 92 alokairuan okupaturik zeuden eta 12 doan lagata zeuden; 7 etxek gela bat zuten, 19 etxek bi zituzten, 46 etxek hiru zituzten, 86 etxek lau zituzten eta 138 etxek bost zituzten. 209 etxek euren parking plaza propioa zuten azpian. 152 etxetan ibilgailu bat zegoen eta 129 etxetan bat baino gehiago zituzten.\nRustrel udalerriko biztanleria-piramidea 2009an .\n2007an lan egiteko adina zuten pertsonak 414 ziren, horien artean 297 aktiboak ziren eta 117 inaktiboak ziren. 297 pertsona aktiboetatik 266 lanean zeuden (140 gizon eta 126 emakume) eta 31 langabezian zeuden (8 gizon eta 23 emakume). 117 pertsona inaktiboetatik 51 erretiraturik zeuden, 32 ikasten zeuden eta 34 "bestelako inaktibo" gisa sailkaturik zeuden.\n2009an Rustrel udalerrian 309 unitate fiskal zeuden, 747 pertsonek osaturik. Pertsona bakoitzeko diru-sarrera fiskalaren mediana urteko 16.805 euro zen.\n2007an zeuden 43 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 6 eraikuntza enpresak ziren, 6 ibilgailuen saltze eta konpontze enpresak ziren, 2 garraio enpresak ziren, 7 ostalaritza eta jatetxe enpresak ziren, 6 higiezinen enpresak ziren, 7 zerbitzu enpresak ziren, 3 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 9 zerbitzu publikoetatik, 2 igeltseroak ziren, 1 margolaria, 1 argiketaria, 4 jatetxeak eta 1 higiezinen agentzia.\n2000. urtean Rustrel udalerrian 18 nekazaritza-ustiategi zeuden, 390 hektarea erabiltzen.\nGignac (3,5 km)\nCaseneuve (4,2 km)\nVillars (6,4 km)\nLagarde-d'Apt (6,8 km)\nViens (7,3 km)\nSaint-Martin-de-Castillon (7,5 km)\nBNF: 152780833 (data)


‘Herri Kanta 3.0’, abuztuan eta hiru eszenatokietan – abotsanitz.eus\n26 maiatza, 2020 Albisteak / Ekonomia / Kultura\nAbotsanitz Udal Taldeak abesbatzen jaialdia udaran egitea proposatu du\nHerri Kanta Jaialdia udaran antolatzeko proposamena egin du Abotsanitz Udal Taldeak aste honetan, pandemiak eragindako neurrietara egokituta. Jaialdia hiru eszenatokietan burutuko litzateke aldi berean, eta talde guztiek hiruretan abestuko lukete. Horrela, jaialdia jarraitu nahi duten guztiek izango lukete horretarako aukera.\nAlde Zaharreko hiru lekutan egitea proposatzen dugu: Gipuzkoa plazan, Arma Plazan eta Kasino Zaharrean.. Horregatik, Herri Kanta 3.0 bezala izendatu dugu proposamena. Hiru lekuetan segurtasun neurrien araberako entzule kopurua ezarriko litzateke, aulkien artean bi metroko tartea utzita. Abesbatzek ere distantzia hori zaindu beharko dute. Gainera, osasun gomendioei buruzko seinaleak jarriko lirateke, eta ezinbestekoa izango da publikoak musukoak (maskarak) erabiltzea.\nHerri Kanta 3.0 proposamena Kultura departamentuan aurkeztu dugu aste honetan, udalerriko ekonomia pizteko gainontzeko kultur proposamenekin batera eztabaidatu dezaten. Abotsanitz Udal Taldeak apirila bukaeran aurkeztu zien lehen proposamena beste udal taldeei, baina oraindik ez du Kultura departamentuarekin elkartzeko aukerarik eduki.\nHip hop (eta street dance) skate parkean\nTxistularien diana itzultzea eta larunbatetan ere egitea\nZirko txikiak parkeetan\nItxialdiko artelanen erakustazoka\nArtista batek mural bat margotzea Portuan\nMendeluko mural parte hartzailea\nOndarea gazteen begietatik\nFamilientzako Terrabentura edo altxorraren bila jarduera


Eusklabo alaiak, katalanez! — Eibar.ORG | Eibarko peoria\nHemen zaude: Hasiera / Blogak / e-gorblog / Eusklabo alaiak, katalanez!\nEusklabo alaiak, katalanez!\ne-gor 2018/11/01 12:09\nAsiskoren komikia katalanez atera du Pol·len argitaletxeak\nEusklabo alaiak Asisko Urmenetak iaz argitaratutako komikia da, euskaldunon menpekotasun inkontzientea salatu eta emantzipazio mental eta nazional baterako bidea erakusten zuena, umorez eta jakinduria handiz. Orain katalanez atera du Pol·len argitaletxeak, Els eusclaus feliços izenburuarekin. Anaia katalanek jada komikiak ematen dituen lezio historiko eta politikoen beharrik ez badute ere (gu baino askoz aurrerago doaz horretan), liburuaren alde jolasti eta umorezkoaz (hitz joko batzuen itzulpen ezinezkoak gorabehera) guk bezainbeste gozatzeko aukera izango dute, ziur!\netiketak: Asisko, Eusklabo alaiak, komikiak


Irekia Eusko Jaurlaritza - Gobierno Vasco :: Lehendakariak Memoriaren Zentroen nazioarteko sarea sortzeko iradoki du, giza eskubideen proiekzio unibertsala emateko\nLehendakariak Memoriaren Zentroen nazioarteko …\n\n2018_10_31_lhk_esma.jpg Iturria: Irekia\n\n2018_10_31_lhk_arbol_gernika_02.jpg Iturria: Irekia\n\n2018_10_31_lhk_arbol_gernika_03.jpg Iturria: Irekia\n\n2018_10_31_lhk_arbol_gernika_04.jpg Iturria: Irekia\n\n2018_10_31_lhk_arbol_gernika.jpg Iturria: Irekia\n\n2018_10_31_lhk_colectividad_02.jpg Iturria: Irekia\n\n2018_10_31_lhk_colectividad_03.jpg Iturria: Irekia\n\n2018_10_31_lhk_colectividad.jpg Iturria: Irekia\n\n2018_10_31_lhk_esma_02.jpg Iturria: Irekia\n\n2018_10_31_lhk_esma_03.jpg Iturria: Irekia\nIñigo Urkulluk ESMA - Museo Sitio de Memoria bisitatu du, Argentinako diktadurako antzinako atxiloketa- eta tortura-zentroa; orain biktimei omenaldia egiteko eremua da\nArgentinako euskal komunitatearekin eginiko topaketan, eskerrak eman ditu Euskadirekin duten konpromisoagatik, “behar izan duenari harrera eta laguntza ematearren”\nIñigo Urkullu Lehendakariak ESMA - Museo Sitio de Memoria bisitatu du (Armadaren Mekanika Eskola), Argentinako azken diktadura militarrean atxiloketarako, torturarako eta sarraskirako zentro klandestinoa; gaur egun, biktimen omenezko eta gizateriaren krimenak kondenatzeko eremu bilakatu da. Bertan 1976aren eta 1983aren artean 5.000 gizon eta emakume atxilotuta-desagertuta egon zirela kalkulatzen da.\nArgentinara eginiko bidaia ofizialaren lehen jardunaldian, euskal ordezkaritzak, arduradunen eskutik, antzinako mekanika-eskolako instalazioak bisitatu ditu; gaur egun, eskola museoa da eta, bertan, besteak beste, Pertsonen Desagerpenari buruzko Batzorde Nazionalaren dokumentu historikoak eta biktimen lekukotzak jaso dira.\nBertan, Iñigo Urkulluk esan du memoria-zentroak iraganeko zauriak “egia esanez” sendatuko dituen eta etorkizunean gerta daitezen saihestea prebenituko duen bizikidetza-proiektuaren “funtsezko pieza” direla, eta iradoki du elkarrekin komunikatuta eta koordinatuta dauden memoria-zentroen sarea sortzeko, “herrialde bakoitzak gogoratu eta modu kritikoan eguneratzen duenak proiekzio unibertsala izan dezan”.\nLehendakariak esan du Euskadik GOGORA-Memoriaren, Bizikidetzaren eta Eskubideen Institutua duela, eta haren helburua gure oraintsuko historiaren gertakariak “gogorarazteko eta kritikoki berriro nabarmentzeko” ahalegina egiten dutela, “gertakaririk alde batera utzi gabe eta edozein parekatze, konpentsazio edo justifikazio baztertuz”.\n“Horrek guztiak berriro errepikatu behar ez dena islatzen du. Horrek guztiak elkarbizitzarako irakaskuntza unibertsala du. Giza eskubideak xedaezinak dira. Hiltzea gaizki egon zen. Horiek dira oraintsuko memoriatik ateratzen ditugun ondorioak, orain munduan beste herrialde batzuetako memoria-zentroekin partekatu nahi ditugunak”, esan du, amaitzeko.\nLore-eskaintza Gernikako arbolaren kimuan eta topaketa euskal komunitatearekin\nESMAra bisita egin ondoren, Euskadiko ordezkaritzak, Buenos Airesko euskal komunitateak lagunduta, lore-eskaintza egin du Gernikako arbolaren kimuan; hura 1919an Garayri eskainitako monumentuaren ondoan landatu zen, Laurak Bat euskal zentroak eskatuta.\nOndoren, Lehendakariak topaketa izan du Argentinan dagoen euskal komunitatearekin; bertan, munduan dauden euskal immigranteen kopuru handiena batzen da; izan ere, biztanleen % 10ek euskal jatorriko arbasoren bat duela kalkulatzen da.\nIñigo Urkulluk esan du Argentina aitzindaria dela “Euskaditik kanpoko euskaldunen artean elkarri laguntzeko gizarte-sare eta komunitario honen” harreran eta antolakuntzan, eta gogorarazi du duela 80 urte Euskadik herrialde horretan duen lehen ordezkaritza iraunkorra jarri zela martxan.\nPuntu horretan harrezkero Euskadiren alde lan egin duten eta konpromisoa erakutsi duten pertsona guztien lana aintzatetsi nahi izan du eta horregatiko esker ona adierazi, “behar izan duenari harrera eta laguntza ematearren”, eta hunkituta eta harro ageri da, XXI. mendean, bere harrera-aberriari uko egin gabe, bere Ama Lurraz harro sentitzen den euskal kolektibitatea ikusi duelako; “Euskadiren hizkuntza, kultura eta taupada bizirik mantentzen du, Atlantikoaren alde honetan”.\nintervencion_lehendakari_co... behera kargatu (0 Byte)\nintervenciones_lehendakari_... behera kargatu (0 Byte)\nlehendakari_lehen_ordezkari... behera kargatu (0 Byte)\nlehendakari_esma_memoria_ze... behera kargatu (0 Byte)\n2018_10_31_lhk_esma.jpg 0 Byte (jpg)\n2018_10_31_lhk_arbol_gernik... 0 Byte (jpg)\n2018_10_31_lhk_colectividad... 0 Byte (jpg)\n2018_10_31_lhk_esma_02.jpg 0 Byte (jpg)\n2018_10_31_lhk_esma_03.jpg 0 Byte (jpg)\nDiscurso_LHDK_recepcion_com... 0 Byte (application/pdf)\nEusko Legebiltzarraren bisita ofiziala Argentinara


Arrue ikerlerroak Lehen Hezkuntzako 4. mailako (LH4) eta Derrigorrezko Bigarren Hezkuntzako 2. mailako (DBH2) ikasleen unibertsoak ditu aztergai. Azken txostenak berri itxaropentsua eman digu euskarak duen bilakaeraz: “2011-2015 epealdian, ikasleen eskolako euskarazko erabileren joera orokorra goranzkoa izan da, bi ikasmailetan. Eskolako erabilera orokorrak, LH4n 3,0 puntu egin du gora eta DBH2n 2,4”. Horrez gain, ikerketak erakusten du hiru direla eskolako erabilera orokorrarekin lotura estua duten eremu nagusiak: familiakoa, gizarte hurbilekoa eta eskolakoa.\nFamilia izan ohi da gotorlekurik sendoena hizkuntza ororen transmisiorako. Eremu horretan, lehen hizkuntza euskara soilik edo gaztelaniarekin batera duten ikasleen proportzioa gorantz doa LH4ko ikasleengan. Joera horrekin bat, ikasleen etxeko erabileran ere hazkundea dago, bi ikasmailetan.\nBadaude, LH4n, datu ilun xamar batzuk ere: D ereduko ikasleen proportzioa hazi den arren, irakasleen arteko euskararen erabilera ez da igo lau urtean\nEskolako hizkuntza-baldintzetan ere badago zenbait zantzu positibo: D hizkuntza ereduko ikasleen proportzioa hedatu da bi ikasmailetan, 2011tik 2015era bitartean. Bestetik, irakasleen arteko hizkuntza erabilera LH4n berdin mantentzen bada ere, DBH2n gorantz doa.\nIkasleek euskara gehiago erabiltzearen bultzatzaile nagusiak familia eta eskola eremuetako aurrerapausoak izango dira, bereziki D ikasteredua zabaldu izana.\nGainerako eremutan ez da joera garbirik antzematen. Batetik, eskolaz kanpoko ekintzak, klase partikularrak eta udaleku eta kanpamenduak batera aztertuta, bilakaera ezberdina izan du euskarak: LH4n jaitsi da eta DBH2n igo. Bestetik, udalerrietako euskaldunen proportzioa (eremu soziolinguistikoa) ez da lau urtean ia mugitu. Azkenik, hedabideen eta kultura-kontsumoan euskararen presentzia igo da lehen hezkuntzan eta jaitsi bigarrenean. Emaitza horiek bilakaera nahasia erakusten dute, eta zaila da pentsatzea eskolan atzemandako euskararen igoerari ekarpen handirik egin diotenik.\nBadaude, LH4n, datu ilun xamar batzuk ere: D ereduko ikasleen proportzioa hazi den arren, irakasleen arteko euskararen erabilera ez da igo lau urtean eta, gainera, irakasleekin gelatik kanpo euskaraz egiten duten ikasleen proportzioa 2,2 puntu jaitsi da, 2013tik 2015era.\nZergatik LH4n ez da ugaritu, marko euskaldunagoa eskaintzen duen D eredua hedatzearen poderioz, irakasleen beraien edota ikasle/irakasleen arteko erabilera? Zerk galgatzen du eskolaren ekarpena? Ikasleen egoera soziolinguistikoan eta euskarazko komunikabide eta kultura kontsumoan atzemandako geldiunea ez ezik, badago eskolaz kanpo beste traba ugari. Eskolari ez ezik, gizarteari ere egin behar zaio so.\nKanal hauetan artxibatua: Iritzia | Euskararen erabilera\nOihana Bartrak irabazi du Mungiako kanporaketa Bizkaiko Bertsolari Txapelketan


Pop zurrutadak eskainiko dizkigute hasiera-hasieratik. Hemen izango dira. Itsasotik iritsiak. Beraien ekosistema, urpekoa. Beraien hurrengo hitzordua Musikalan. Bizipenak, beste mundukoa den talde baten gertakizun lurtarrak, abestiak sortzeko teknikak, zurrupada akustikoak…BBK Salako taula gainean izango dira. Osagarri gutxirekin Jaengoek hit-ak nola sortzen dituzten azalduko digute. Oholtza gainean husteko giltzarriak. Ikusleak lurretik altxatu eta hegan jartzeko gakoak.\nGako hauetako zenbait hemen aurreratu diezazukegu:\nMairuen magiak, tinbre bakarrak eta kutsu negartiko abestien oinarriak egiten dute beste guztia. Ez etorri aurre iritziekin. Bizipen konplize eta bozkariotan murgildu zaitez. Kopilotu guztiokin, Supersubmarina.\nData: 2011ko maiatzaren 20a\nDeskontua: %50eko deskontua BBK-ko txartelekin (2 sarrera txarteleko)


Soka ixtorio - Eke.org\nEstás aquí: El portal de la cultura vasca » Cultura vasca » Euskal kirolak » Indar jokoak » Soka ixtorio\nHastapenean ez zen soka baizik aipu, Donapaleu, Sara, Jutsi, Bastida, Baiona, Donibane, Uztaritze, Senpere, Donamartiri, Orzaize…plantatu ziren talde batzuen biltzera, ainhitzetan, auzoko tirari bat edo beste bilduz. Doxpiren itzulian gehienik, hasi ziren behin mintzatzen, gero elgarretaratzen, gisa hortan, ikusi ditugu Ipar Euskadiko ekipa batzu, hala nola, Suedan, soro gainean, 1978 urtean.\nTxinatarrak Eskozian (argazkia : Ph Biscay)\nOrdu artino gizon pizuenak ematen ziren, kontrarioek aski lan izan zezaten karga hauni horren mugitzeko. Bainan, 1991 urtean, Bilbaon, munduko xapelgoetan, harro aldi gaitza bildu ginuen. Pizua ez zen aski, teknika mintzo zen eta gainera, gomazko tapiza batean behar zen finkatu.\n1991 urte berean lotu ziren Euskal Kirol Federazio baten plantatzera, jada aipatu gizonekin, eta Jean Pierre Biscay, lan horretan agertua zena behin Donibanen eta gero Saran. Ez ziren baitezpada denak elgarretaratu eta min guziak lotu, bainan horrela gauzak sail onean ziren abiatu.\nHala nola larri larria, zer deliberatua izan zen:\neuskal jokoeri oldar berri bat emaitea,\njoko modernoak eta gazten gostukoak pensatzia,\njokoen arima eta kartsutasunaren begiratzea,\nzazpi probintziak elgarretaratzea, xapelgo bakar batean.\nSegitu behar ziren bide larrienak zilatu ziren beraz, behin soka tiraren dako, bainan emeki emeki, bertze joko proba batzu sartu ziren.\nBainan asmo bakar bat agertu zen, nola joko xoila batzu behar zirela kirol erreal batzuen heinerat altxatu. Neurri, arerio, tresna, preparazio, oinetako…bidea luze zen, bainan sail ona hartua zen behin betikotz. Eta gainerat, Hegoaldean, Euskadiko Herri Kirol Federakundea agertu zen laguntzaile. Bi aldetan formakuntza berezi bat antolatu zuten epaile berri batzu plantatzeko, gisa hortan, galdegin gauzak errespetatuak izan ziren.


SAIATU DIY PROIEKTU HAU! - ETXEKO PROIEKTUAK\nSaiatu DIY proiektu hau!\nBrikolajea egiteko proiektu hau malguki zaharragoetarako oso egokia da, eta ohea berria izateko modu merkean. Tapizezko ehun metro inguru baino ez ditu eskatzen, eta ordu pare batean egin daiteke ...\n(Irudi kreditua: The Clever Bunny )\nKaty The Clever Bunny eskuz esku koltxoi bat zuen, gonbidatuen gelara jaitsi zena. Ohearen egituraren ordez malgukia oihalekin estaltzea eta hankak gehitzea aukeratu zuen. Hona hemen zer egin zuen:\nTapizezko ehuna (lau metro, gutxienez 54 ″ zabal)\nTapizatzeko pisuzko grapak eta grapatzeko pistola\nBurdin dendako zurezko 6 hanka\n6 hanka parentesi (hankak harilkatzeko hariztatuak)\nzer esan nahi du 911k numerologian\n1. Moztu ehun jarraia bi zatitan eta josi elkarren ondoan. Orduan malguki osora egokitzen den pieza bat egon beharko litzateke.\n2. Ezarri oihala (eskuinaldea beherantz) lurrean eta irauli kaxaren malgua haren gainean ahoz behera. Ziurtatu alde guztiak berdinduta daudela eta hasi oihala grapatzen malgukiaren malgukiaren azpian.\n3. Oihala guztiz grabatuta dagoenean, desegin soberakina eta izorratu hankako euskarrien euskarriak. Tamaina osoko ohe horrek hiru euskarri behar zituen ohearen alde bakoitzean (sei guztira).\n4. Torneatu hankak euskarrien euskarrietara. Albo bakoitzean hiru hanka egon beharko lirateke. Ohe zabalagoetarako (erregina edo erregearen tamaina), gehitu beste hanka ilara bat erditik behera indargarri gehiago lortzeko.\nHori da! Egin ohea eta lo egin ...\nBesteekin partekatu nahi duzun DIY proiektu edo tutorial bikaina al duzu? Jakinarazi iezaguzu! Egun egiten ari zarena ikustea eta gure irakurleengandik ikastea gustatzen zaigu. Prest zaudenean, egin klik hemen zure proiektua eta argazkiak bidaltzeko.\nDabney Hegoaldean jaiotakoa da, Ingalaterra Berrian hazitakoa, egungo mendebaldeko erdialdekoa. Grim bere txakurra terrier partziala da, zati bat basset hound, zati bat hauts garbigailua.\nAmazoniako burkoen salmenta hau da ametsak\nMickey Mouse izozki tabernak saltokietan salduko dira ofizialki - Eros itzazu guztiak desagertu baino lehen\nZergatik erabili behar dituzu imanak zure bainugela antolatzeko\nCostco-n zaudenean jasotzeko 16 opari onenak\nzer esan nahi du 1234 aingeru zenbakietan\n11 11 11 esanahi espirituala\n222ren aingeru esanahia


Xerra Asiako ukituarekin | Bizigiro | Berria\nXerra Asiako ukituarekin\n2 txekor xerra.\nPiper gorri morroi 1.\n1. Lehenik, txekor xerrak: aurreko egunean puska finetan moztu, eta erretilu batean ipini. Erretilu horretan, baratxuri xehatuak gehitu, eta soja saltsaren txorrota on bat ere bai. Guztia ongi nahastu. Hozkailuan gorde, 24 orduz gutxi gorabehera. Dena den, errezeta prestatzen hasi aurreko bi orduetan hozkailutik ateratzea komeni da.\n2. Orain, barazkiak garbitu eta zuritu. Guztiak makilatxo formako zatitan moztu. Zartagin bat berotzen jarri, oliba olioaren txorrota batekin, eta lehenik piper gorria gehitu. Su bizian hiru bat minutuz eduki, eta erretilu batera atera. Ondoren, piper berdearen puskekin gauza bera egin, eta, gero, berdin kuia txikiarekin eta azenarioarekin. Dena prest dagoenean, curry koilarakada bat gehitu barazki guztiei, eta dena ongi nahastu.\n3. Zartagin zabal bat hartu, ongi berotzen ipini, eta oliba olioaren txorrota bat gehitu. Xerra zatiak zartaginera bota (saltsarik gabe, noski), eta su bizian eduki minutu batez edo; ondoren, barazki guztiak gehitu. Beste minutu pare batez su bizian berotu ondoren, platerera atera; Asiako ukitua duen jaki goxoa dastatzeko prest dago.


carrere kontalaria: mayo 2016\nLagun artean berriketan pasa ohi dugu, kontu kontari, hitzaspertuan, txatxala-patxalan. Hontaz eta hartaz ematen dugu denbora txikiteoan, mendi bueltan, otorduetan. Hitza izaten dugu lagunarteko bidea. Hamaika gai gurutzatuko dira halakoetan, batetik bestera pasaz, batzuetan lasai, bestetan trumilka. Badira okasioneak, ordea, lasai egon nahi, eta norbait hasten zaizula auskalo zertaz mintzatzen. Hitzen soinua entzuten duzu, baina esanahiari kasu handirik egin gabe, besteak kupidarik gabe berbetan jarraitzen duen bitartean. Zure pentsamendua bere aldetik ari da, bidaiatzen ahalik eta urrutien. Halako batean, besteari begiratu eta barrutik atera zaizu: “Hau berriketi tabarra!” Berbalariak une batez atertu du hitz jasa. Ulertu ez duenaren aurpegi keinua egin du eta isilune labur baten ostean, berbaldiari eutsi dio.\nKontalaria jende aurrean ari da istorio bat beste baten ondotik heltzen. Ez da konturatu baina bada denbora puska bat ikusleen begiradak airean galdurik daudela, pentsamenduak biraka, beste lekurantz. Hala ere kontalariak berean jarraitzen du, hitzak kateatzen, kate luzea eta astuna osatuz. Berben soinuak marmarra dira aurrean dituen belarrietan. Batzuk erlojuak begiratzen ari dira, saiheska. Beste batzuek, eskua eramaten dute aho zabalera, disimuluan. Eta kontalariak, keinu horiei guztiei jaramonik egin gabe jarraitzen du bere ele murmurioarekin. Ez du ulertu kontaketa joan etorriko ekintza dela, elkar trukatzea. Ez du ulertu ez dela berriketi tabarra.\nPublicado por carrere en 16:08 No hay comentarios: Enlaces a esta entrada\nErrotek duten zur txikia da kalaka. Martxan dagoela kala-kala-kala egiten du etengabe errotak; kala-kala-kala amaigabean mintzatzen da errota. Kalaka da hitz jario agor ezina, albokoak ernegatu arte egiten ohi dena. Eta horrela aritzen direnak kalakariak ditugu. Kalakariak kupidarik ez du ondokoekin, bere kalaka belarria erasotu eta burmuina lehertzeraino sartzen zaio parean duenari. Errotako kala-kala-kala amaigabe horren pare. Errotako, ordea, badago gelditzerik, uraren jarioa eten eta akabo kalaka amaigabea. Nola eten, baina, hitz jarioa kalakariari? Badirudi munduko hiztegi guztiak dituela zur txiki horren lana hartzen duen mingain haragitsuak. Kalakariak arnasik hartzen ote duen zalantzak izaten dira; beharbada alboka jotzeko teknika erabiliko du, arnasa hartzen delarik ere jotzen dela. Kalakariak diren eta ez diren gai guztien gaineko iritzia du, pasadizorik bitxienak ezagutzen ditu. Kalakariaren ahotik hitzak ziztu harrigarrian irteten dira, abiadura errekorrak hautsiz. Kalakaria, kalanbriatsuaren eta kalapitariaren ezpal berekoa da; hirurak elkartuz gero kalamatika galanta sortuko dute dauden lekuan daudela.\nKontalariaren arrisku handia da kalakari bihurtzea. Etengabeko hitz jarioan galduta kontatzearen arrazoia ahaztuz, kontaketaren itsasoan naufrago bihur daiteke. Norabidea erratuta, hitzen olatuen kulunkan zorabiatuz, ipuinek bere ontzi hondatua kolpatuko dute, eta azkenak hondora joko du. Zertarako kontatu jakin ezean kala-kala-kala ariko da kontalaria.\nPublicado por carrere en 15:20 No hay comentarios: Enlaces a esta entrada\nEtengabeko hizketaldian dagoen haurrari deitu ohi zaio berritsua, modu samurrean, sinpatikoan. Grazia egiten digu haur txiki bat etengabeko jarioan entzutea. Ordea, hizkuntzaren munduan murgildu eta esan behar horrek irribarretik gogaitzera ere eraman gaitzake, noiz isilduko ote den ezin jakin. Helduetan ordea, etengabeko kontatze horrek ez du hain irudi sinpatikoa. Berritsua kuxkuxeroa ere izan baitaiteke, bost axola zaizkigun gauzetan belarria berotzen diguna, kiskaltzeraino batzutan. Berritsua berriak etengabe ematen dizkiguna genuke, hamaika pasadizoen kazetari hizlaria. Hitza hitzetik hortzera darabilen goi mailako kirolaria. Berritsua punk kontzierto burrunbatsuaren erdian hartaz eta hontaz ariko da burrunbadari muzin eginez. Irakaslea gelan isilarazten saiatu arren hortz artean jarraituko du haur berritsua bere marmarra. Berritsua hizkuntzaren gimnasta da, berri emaileen elitea, filologoen heldu ezineko gailurra, uraren murmurioaren konpetentzia, aspirinen salmentaren igo arazlea.\nKontalariok ez ote gara berritsuen intelektualak? Behin baino gehiagotan kontaketa saio batera joandako norbaitek galdetu ohi du, harrituta, nola egon gaitezke ordu t’erdiz isildu gabe hizketan. Lagun artean entrenatuta, erantzun ohi dut batzutan, txantxetan. Kontalariok ahozkotasunaren artearen berritsuak izango gara beharbada. Dena dela, lanketa handia eskatzen du modu artistikoan kontaketaren atzaparretan publikoa harrapatzea, berritsukerietan ibili gabe berritsutasunean aritzeko.\nPublicado por carrere en 11:21 No hay comentarios: Enlaces a esta entrada


Ermualdeko Etxea kudeatzeko interesa duten pertsonek instalazioak ikusi ahal izango dituzte lehiaketa publikora aurkeztu aurretik - - Aiaraldea.eus\nLaudioko Udala 2019-11-07 10:40\nErmualdeko apaiz etxe ohia baliatuko du udalak jatetxea eta taberna irekitzeko. / Aiaraldea.eus\nHainbat bisita egingo dituzte azaroaren 7an, ostegunean eta 8an, ostiralean, Udaleko Obra Arloko teknikariekin. Joan den astean hasi zen Bar-Jatetxeko zerbitzua esleitzeko lehiaketa publikoari erantzuteko epea.\nErmualdeko Etxearen taberna-jatetxea errealitate bat izango da datozen asteetan. Horretarako, Laudioko Udalak pleguak eta baldintzak argitaratu zituen joan den astean, instalazioen kudeaketa ahalik eta azkarren esleitzeko, abenduaren 13a baino lehen, egun horretan Santa Luzia eguna ospatuko baita.\nOrain beste urrats bat eman da, eta azaroaren 7an eta 8an, osteguna, Laudioko Udaleko Obra Sailak hainbat bisita antolatu ditu, instalazioak kudeatzeko interesa duten pertsonek bertatik bertara jakin dezaten zer egoeratan dauden eta zer bilakaera izan duten berrikuntzekin.\nTaberna eta/edo jatetxe gisa eskainitako zerbitzuak urte osoan eman beharko dira, 9:30etik 18: 30era bitarteko ordutegi jarraituarekin, ekainaren 1etik irailaren 30era arte izan ezik, orduan 9:00etatik 21:00etara bitarteko ordutegi jarraitua izango baitu.\nErmualde inguruko turismoaren eta kulturaren garapenari lotutako beste zerbitzu batzuk kudeatzeko aukera ematen da, hala nola bisita gidatuak, gastronomia-tailerrak, herriko ikastetxeekin egindako jarduerak eta abar, betiere Laudioko Udalak onartu ondoren.\nBisitak egiteko interesa dutenek 08:30etik 13: 00etara jarri beharko dute harremanetan Laudioko Udaleko Obra Sailarekin, 944 034 860 telefono zenbakiaren bidez, bertaratu direla baieztatzeko.\nHalaber, eskaintza aurkeztu nahi dutenek hamabost egun naturaleko epean aurkeztu beharko dute, urriaren 30etik aurrera, bulegoko ordutegiaren barruan, 08: 30etik 13: 00etara. Halaber, urtean 2.844,00 €-ko irteera-kanona ezartzen da, gehi BEZaren% 21 (3.600,00 €urtean).


ARARTEKO, 7. Inkomunikatutako atxiloketaren eremuko berme sistemari buruzko azterlana eta hobekuntza proposamenak (testu osoa web orrian)\nArartekoak hainbat kexa jaso ditu eta oraindik ere jasotzen ditu inkomunikazio araubidea ezarri zitzaien atxilotuei ustez tratu txarrak emateaz eta haiek tortura tzeaz. Horiek denak deusezta zitezela eskatu genuen torturaz eta tratu txarrez 2004ko abenduan egin genuen Adierazpenean.\nSei urte igaro eta gero, sakon aztertu nahi izan dugu horien bilakaera, eta, horretarako, oinarrizko hiru erreferentzia hartu ditugu abiapuntu: prebenitzeko eta giza eskubideak babesteko nazioarteko erakundeek denbora horretan Espainiari egin dizkioten oharrak; azken urteotan atxiloaldi inkomunikatuen lagin esanguratsuak aztertu dituzten ikerketa enpirikoetan ateratako ondorioak; eta, bukatzeko, Konstituzio Auzitegiak eta Estrasburgoko Giza Eskubideen Auzitegiak azken urteotan gai horren gainean emandako epaiak.\nGuztiak batera aztertuta, erakunde honek egiaztatu du hobetzeko tartea dagoela berme-sistemaren funtsezko alderdi hauetan: inkomunikatutako atxilotuaren eskubideak epaileak kontrolatzea, abokatuaren laguntza, auzitegiko medikuak txostenak egitea edo arrazoi horregatik egiten diren salaketak ikertzea. Horiek denak aztertzeko asmoz, Arartekoak txosten zehatz bat egin du eta, txostenaren bukaeran, berariazko zenbait neurri proposatu ditu, gardentasunaren bitartez, berme-sistemaren prebentziozko eraginkortasuna gehitzeko. Hona hemen gure proposamenaren funtsezko alderdien laburpen bat:\nI. Atxiloketa bideoan grabatzea\nAntolatutako delinkuentzia modu jakin batzuen ikerkuntzan zuhurtziaz jokatu beharra da Konstituzio jurisprudentziak inkomunikazioa justifikatzeko adierazten duena. Horrek, ordea, ez du esan nahi ahalik eta gardentasun handiena egon behar ez denik atxilotutako pertsonaren eta hura zaintzen duten agenteen arteko elkarrekintzan. Hori dela eta, neurri hau prebentzioko nazioarteko erakunde guztiek defendatzen dute. Haien gomendioetatik eta Defendatzaile honek egindako beste batzuetatik, eraginkortasuna lortzeko hurrengo baldintzak atera daitezke:\n• Sistematikoa izan behar du, eta poliziaren egoitzako eta atxiloketako toki guztiak harrapatu.\n• Irudiak ez ezik, grabazio horiek soinua ere grabatu behar dute.\n• Atxiloketa gertatzen den unetik bertatik, agenteen eta atxilotuaren arteko elkarrekintza toki guztia hartu behar du grabazioak, atxilotua kontra badago salbu bere intimitatea zaintzeko arrazoiak direla eta.\n• Abokatu defentsariak eta giza eskubideak bermatzeko erakundeek grabaketak ikusteko aukera izan behar dute, eta grabaketak instantzia independenteek gorde behar dituzte, sor litezkeen erantzukizunak preskribatzeko epea amaitu arte.\nII. Abokatuaren laguntza\nTratu txarrak prebenitze aldera, Tortura Prebenitzeko Europako Kontseiluaren Batzordeak (TPB) uste du atxilotuarentzat abokatuaren laguntza eskubidearen benetako eraginkortasuna dela oraindik gure lege sisteman lortu ez den itxaropena. Haren irizpideei jarraiki, eraginkortasun horretarako beharrezkoa da atxilotutako pertsonak "pueda comunicarse privadamente con un abogado desde el primer momento del periodo de custodia, entendiéndose que, en el caso de detención incomunicada, el letrado le será designado de oficio en su nombre". Abokatua askatasunez izendatu ahal izatea edo ez alde batera utzita, ofiziozko abokatuak bere bezeroarekin komunikatzeko aukerarik ere ez edukitzea da TPBa zera ulertzera daramana: "en tales circunstancias resulta difícil hablar de un derecho efectivo a la asistencia letrada; el abogado de oficio puede describirse mejor como observador".\nHorregatik proposatzen dugu inkomunikatutako atxilotuak atxilotzen duten unetik beretik edukitzea ofizioz izendatutako abokatua izateko aukera, eta atxilotuari galdeketarik ez egitea bere abokatua aurrean ez bada.\nIII. Auzitegi medikuen azterketak\nOsasun azterketa berebiziko garrantzia duen neurria da tortura k eta tratu txarrak prebenitzeko, batez ere haren bitartez egiten duelako epaileak, funtsean, atxilotuaren eskubideen gaineko kontrola eta tutoretza. Atxilotuari aukera ematen dio horrek medikuaren lekukotzaren ebaluazio profesionala edukitzeko, eta zaintzaz arduratzen diren agenteei ere berme bat ematen die horrek salaketa faltsuen aurrean. Aitzitik, eragin horietarako eraginkorra izateko, berariaz landu behar da xede horrekin, eta prebentzioko nazioarteko erakundeek garatutako kalitate estandar batzuetara egokitu.\nBeharrezkoa da egoera honetaz jabetzea eta horren ondotik jarduerak martxan jartzea. Horretan lagun dezake, gure ustez, Auzitegiko Medikuntzako Euskal Erakundearen ekarpenak, eta erakunde horren jarduera erreferentziatzat hartu dugu arlo honetan proposamen hauek egiteko:\n• Derrigorrez bete beharreko protokolo bat egon dadila.\no Haren edukia eta egitura bat etorri beharko litzateke azaldutako nazioarteko estandarrekin.\no Bermatu egin beharko litzateke errekonozimenduak nahiz horiei dagozkien txostenak hari egokitzen zaizkiola, ikuskapen profesional kualifikatuaren bitartez.\no Istanbulgo Protokoloan bildutako jarraibide eta praktikak ezartzeko bidean aurrerantz egitea, auzitegi medikuek beren estandarrei jarraiki lan egin dezaten tortura jasan dutela alegatzen duten pertsonak baloratzeko, tortura ren legezko ikerkuntzarako, hura dokumentatzeko eta agintariei topatutakoa jakinarazteko.\n• Aintzat hartzea lehen begiratu batean lesio fisiko objektiboak ez egoteak ez duela esan nahi tortura edo tratu txarrik egon ez denik, markak edo lesioak egotea alegatu den tortura egiazkoa dela frogatzen duen alderdi gisa interpretatu beharko ez litzatekeen modu berean.\no Alegatzen den tratu txar mota gorabehera, behar diren proba osagarriak eskatzea.\no Aintzat hartu behar da tortura psikologikoa antzemateko zailtasunak ez duela murrizten horrek eragiten duen kaltea, ezta horiek denboran duten luzapena ere, konstituzio jurisprudentziak azpimarratzen duela ikusi bezala. Hain zuzen ere, Istanbulgo Protokoloaren sei kapitulu handietako bat tortura egon dela erakusten duten aztarna psikologikoei zuzenduta dago.\n• Jarraibide zehatzak eman daitezela gai honetan auzitegi medikuaren errekonozimenduak betetzen duen funtzioari buruz, gorago azaldu den zentzuan.\n• Prestakuntza espezializatuko planak eta truke programak egon daitezela lan honetaz arduratzen diren sendagileentzat; horrela, ezagutza eguneratuak edukiko dituzte tortura k diagnostikatzeko, bai fisikoak, bai psikologikoak, eta horien ondorioak baloratzeko.\n• Auzitegi medikuek atxilotutako pertsonaren osotasuna zaintzeko ardura duen agintari judizialaren ordezkari gisa jarduten duten heinean, haiei egokitu beharko litzaieke erabakitzea xede horretarako egin behar diren errekonozimenduak edo probak zein toki eta unetan egingo diren, Epaileak finkatzen duen aldizkakotasunarekin, betiere. Zentzu horretan, eta atxilotuari egiten zaion lehen osasun errekonozimendua poliziaren bulegoetara eraman aurretik egin dadin, beharrezkoa da hori agintzen duen Epaitegiaren erregua behar besteko aurrerapenarekin iristea –eta hori ez da beti gertatzen, egiaztatu ahal izan dugunaren arabera–.\n• Agintari judizialaren eta auzitegiko profesionalaren arteko jarduera horretan eraginkorra dela egiaztatu den formula bat haien artean harreman bide irekiak eta joriak egotearena da, kasu zehatzetan zalantzak ebaztearen alde egiteko eta, halaber, poliziaren aldetik edozein jarduera desegoki egon dela erakusten duen susmoa dagoenean berehala informatzeko, agiri honetan adierazitako baldintzetan eta harremanetan jartzeko ohiko bidea faxa izatea saihestuz.\n• Halaber, gomendagarria da auzitegi medikuen taldean lehen osasun azterketan parte hartu duen auzitegi mediku bat eta beste profesional berri bat egotea, eta horrela behin eta berriro jardutea, eta azterketak Auzitegiko Medikuntzako Erakundeen bulegoetan egitea.\n• Osasun azterketaren konfidentzialtasuna bermatzea; horrela, hura ez dute zaintzaren ardura duten agenteek ikusi edota entzungo, osasunaren alorreko langileek beren beregi horrelakorik eskatzen ez badute behintzat.\n• Aukera ematea atxilotuak berak izendatutako mediku batek aztertzeko, auzitegi medikuaren azterketa eskuratzeaz gain eta haren aurrean. Horrekin, osasun kontrola eta zaintzaren multzoa zabaltzeaz gain, poliziaren jarduna nahiz auzitegi profesionalarena berarena zalantzan jartzea saihestuko litzateke.\nIV. Familia jakinaren gainean jartzea\nAtxilotuak eskubidea du berak aukeratutako hirugarren pertsona bati atxiloketa jakinarazteko eta hori da TPBrentzat oinarrizko hiru bermeetako bat, abokatuaren laguntzarekin eta osasun azterketarekin batera. Gomendio horren ildo beretik, Eusko Jaurlaritzaren Herrizaingo Sailak inkomunikazio araubidean atxilotutako pertsonen familiei telefono bidezko arreta emateko zerbitzu bat du, atxiloketa egiteko arrazoiari eta hura egin den tokiari buruz, atxilotuaren osasun egoerari buruz eta, hala badagokio, behar izan ditzakeen sendagaiak iritsarazteko dauden bideei buruz –sendagilearen aginduaren ondotik– informazioa emateko. Edonola ere, uste dugu horri buruz ematen den informazioak jaso egin behar duela ere pertsona atxiloturik zein tokitan duten. Halaber, komenigarritzat jotzen dugu zerbitzu hori emateko erabiltzen diren deiak grabatzea; horrela, behar hori atenditzeko duen eraginkortasuna egiaztatu ahalko da.\nV. Poliziaren jardunak\nAtxilotutako pertsonaren eta hura zaintzen duten agenteen arteko elkarrekintzan gardentasuna egoteko nahitaezkoa da, azkenik, atentzioa erakartzea atxiloketak iraun bitartean poliziak burutzen dituen jarduera batzuekin zerikusia duten alderdi batzuetara. Horren bitartez, jarduera horiek nazioarteko gomendioetara eta arlo honetako jurisprudentziako irizpideetara egokitzen direla ziurtatu nahi da:\n• Atxiloketa erregistratzeko liburuan une bakoitzean erregistratzea atxilotuarekin gauzatzen diren eginbide guztiak, atxilotzen den unetik bertatik.\n– Bertan sartuko lirateke bai poliziaren bulegoetatik kanpo egiten diren joan-etorriak –errekonozimenduak, osasun azterketa, eta abar–, bai bulegoetan bertan egiten direnak.\n– Zehaztu egin beharko lirateke bai jarduera bakoitzaren arrazoia ("eginbideak egin" motako deskripzio orokorrak saihestuz), bai hura gertatzen den unea eta tokia. Horrela, posible izango da bertan jasotako deskripzioa eta poliziaren zaintza jasotzen duen ikus-entzunezko grabazioa alderatzea.\n• Agenteak identifikatzea: egon daitezkeen abusuak ikertzeko eraginkortasunak eskatu egiten du atxilotuarekin une bakoitzean harremana eduki duten agenteak identifikatzeko aukera edukitzea. Horretarako, gomendagarria da honakoa:\n– Zaintzak iraun bitartean, jarduera bakoitzaren erregistroan identifikatuko duen zenbakia edo erreferentzia daraman uniformea jantzita edukitzea, eta hori aldagarria izan ahal izatea eta bere identifikazio profesionalarekin bat datorrena ez izatea, haren segurtasuna zaintze aldera.\n– Atxiloketa erregistratzeko liburuan atxilotuarekin egiten den eginbide bakoitza adierazten denean, identifikazio zenbaki edo erreferentzia hori jasota azaltzea bertan parte hartzen duten agente guztiei dagokienez, eta ez bakarrik zaintzaren kasuan kasuko txandaren arduradunari dagokionez.\n– Aitorpena hartzen denean, hura esku hartzen duten agenteen identifikazioarekin hastea. Horrela, atxilotuari esleitutako abokatuak egiaztatu egin ahalko du, haien segurtasuna zaintzeko egokientzat jotako bidea erabilita, horri buruz aktan islatu diren datuen zorroztasuna.\n• Atxilotua burua estalita ez edukitzea, burua beherantz edukitzera ez behartzea, ezta jarrera behartuetan ere.\n• Atxilotuari gauez atsedena hartzea ahalbidetzea, etendurarik gabe, eta egunean zehar erregulartasunez ematen zaizkion otorduak edukiz haietako bakoitzari dagokion ordutegi egokian.\nVI. Jendeak ezagutzeko protokoloak\nUste dugu komenigarria dela berme izaera duten neurriak eta mekanismoak Protokolo edo Erabakietan bilduta geratzea, haien ezarpenaren gaineko jarraipena egitea posible izan dadin. Halaber, garrantzitsua da Protokolo eta Erabaki horiek jendaurrean jartzea; helburua haien edukia ezaguna izatea da, bai atxilotuen, haien abokatuen eta senideen partetik, bai gizarte osoaren partetik.


Virginia Diaz txapeldunari ongietorria egin dio Getxoko Udalbatzak - Getxo - Hiruka.eus\nErredakzioa 2019-06-06 12:55\nImanol Landa alkateak eta udal-talde denetako ordezkari politikoek egin diote harrera Virginia Diazi. © GETXOKO UDALA\nVirginia Diaz Rivas Areetako Raspas del Embarcadero Elkarteko arraunlariari ongietorria egin diote gaur goizean Getxoko udaletxean. Diaz lemazain gabeko biko (2-) modalitateko Europako Txapelketa Absolutua irabazi du.\nVirginia Diaz zoriondu ondoren bere kirol lorpen erraldoi itzel honengatik, honako hitz hauek helarazi dizkiote: “Dakigun moduan, kirola Getxoren ezaugarrietako bat da, eta komunitatean era oso positiboan eragiten duten balioak eta politika publikoak indartzen laguntzen digu zeharka. Hori dela-eta, gaur zure urrezko domina ospatzen egotea garaipen bikoitza da, beharrezkoa eta zuzena baita maila handiko kirol-praktikak duen balioa saritzea protagonistak emakumeak zaretenean. Zu bezalako erreferenteak izateak izugarri laguntzen die gure gazteei (eta gizarte osoari) zure bidea jarraitzen, ohiturak hartzen eta bizimoduak eraikitzen, horietan exijentzia, umiltasuna eta bikaintasuna ezinbestekoak izanik zuk egiten duzun moduan gailentzeko”.\nVirginia Diazek, bere aldetik, Udalari emandako laguntza eskertu dio. "Gaur hemen egotea handia da niretzat. Nire lorpen honek esan nahi du urte guzti hauetan zuon laguntza izan dudala, Udalarena, Klubarena eta nire entrenatzailearena. Aurrerantzean ere babes hori jasotzen jarraitu nahi dut nire ametsa, gure ametsa, lortzeko, alegia, olinpiada batzuetan izatea", aipatu du.\nErredakzioa 2019 eka 05 Getxo\nVirginia Diaz Areetako Raspas Arraun Elkarteko kidea arraunketa olinpiarreko Europako txapelduna da, Náutic Amposta klubeko Aina Cid arraunl...


Jon Ander Jimenez lanak: octubre 2014\nKaixo! Blog honetan nire lanak jarriko ditut zuek ikusteko eta baloratzeko.\nTarjeta grafikoa (edo video tarjeta) ordenagailuaren hedapen tarjeta da. Bere lana ordenagailutik datozen datuak prozesatzea eta ulergarria den informazio iturri batean bihurtzea da; honela monitore batean ikusi ahal izateko.\nGrafika zahar bat:\nGaur eguneko grafika bat:\nArgazki hauen bitartez argi ikusi dezakegu gaur eguneko grafikak askos estetikoagoak direla hobeagoak izateaz aparte, honela eroslearen atentzioa erakartzeko.\nPublicado por Jon Ander Jimenez Escota en 6:06 No hay comentarios:\nBill Gates enpresaburu estatubatuarra da Microsoft softwarearen enpresaren kofundatzailea; munduan gehien erabiltzen den sistema eragilearen produktorea: Microsoft Windows. Seattleeko Lakeside eskola pribatuan egin zituen bere ikasketak. Geroago Paul Allen ezagutu zuen eta berarekin Mikrosoft sortu zuen.\nBatzutan, fabrikatzaile batzuek ez dute plataforma nagusiak ez diren plataformen kontroladoreak eta softwareak egiten. Berdina gertatzen da aplikazioekin: Windowserako aplikazio gehiago egiten dira beste sistema batzuentzat baino.\nWindows normalean ordenagailua erosten duzunean ekartzen dizu eta informatikan aditua ez bazara konplikatua izan daiteke beste sistema bat instalatzea.\nWindows jende asko erabiltzen du eta hori hackerren helburu bihurtu du. Gainera asko tardatzen dute zuloak partzeatzen.\nWindowsen bertsio berriak asko kostatzen dute eta gainera ordenagailu on bat behar duzu erabili ahal izateko. Horregatik Windows erabiltzea garestia da.\nPublicado por Jon Ander Jimenez Escota en 5:43 No hay comentarios:


EAE eta Nafarroa Estatuan langabezia tasa txikiena duten erkidegoak\nEAE 2017a itxi du 17.900 langabe gutxiagorekin eta %10,5eko langabezia tasarekin, legealdirako ezarri zen helburutik puntu erdira,hain zuzen.\nEra berean konfirmatu da Euskadiko lan merkatuak 2017.urte ona itxi zuela okupazio eta langabezia tasari dagokionez. Biztanleria Aktiboa neurtzeko Inkestak Eustatek iragan astean emaniko zifrak hobetu ditu eta 17.900 langabe gutxiago dagoela ezarri du. Tasa %10.5ean dago, hau da, Eusko Jaurlaritzak legealdirako ezarri zuen helburura iristeko puntu erdira. Nafarroak are langabezia tasa baxuagoa dauka,%9,6koa, eta 2017aren azken zatiak utzitako datu onen ondoren, bi euskal lurraldeek gainerako autonomia erkidengoengandik are gehiago urruntzea lortu dute.


ikasbil.eus: Docutec: Aurreiritzi handiak genero-berdintasunaren bidean\nNew Yorkeko unibertsitateak genero-berdintasunaren inguruan egindako zenbait ikerketa aipatzen ditu albisteak.\nENERITZ GORROTXATEGI.- Gizon eta emakumeen arteko parekotasuna lortzeko aurrerapausoak nabarmenak izan dira azken urteetan, baina New York-eko unibertsitate batek egin duen ikerketak erakusten du oraindik aurreiritziak handiak direla zenbait arlotan, besteak beste, lan baterako maila intelektual handia eskatzen bada, Juanjo san Miguel.\nJUANJO SAN MIGUEL.- New Yorkeko Unibertsitateak egindako ikerketa-lan honetan 1.150 parte-hartzailek erantzun dizkiete egindako galderei, adin guztietakoak eta ikasketa eta maila intelektual anitzetakoak. Bi taldetan banatu zituzten eta eskatu zitzaien jendea aukera zezatela hainbat lan egiteko. Talde batekoei esan zieten lan hori egiteko maila intelektual handia beharko zukeela hautagaiak, bestean ez zen inongo baldintzarik jarri. Dohain bereziak eskatzen zituzten eginkizunetarako aukeratutako emakume-kopurua dezente txikiagoa izan zen gizonezkoena baino, eta hori egin zuten bai gizonek baita emakumeek ere.\nBeste ikerketa bat egiteko 5 eta 7 urte arteko haurrak hartu zituzten. Bi taldetan banatu eta esan zitzaien jolas egin behar zutela eta jokoetarako jendea aukeratu behar zutela. Batzuei esan zitzaien joko horietarako jendea benetan bizkorra, listoa, behar zutela, eta hemen ere jolas horietarako mutiko gehiago aukeratu zuten neskatoak baino.\nIkerketa egin dutenek diote gizartean oraindik aurreiritzi batzuk oso errotuta daudela, sexu eta adin guztietan. Uste dugu emakumeak egokiak direla eginkizun batzuetarako eta gizonak beste batzuetarako, baina maila intelektual handiagoa behar dugunean errazago jotzen dugu gizonezkoengana emakumeengana baino.


Gobierno Vasco Irekia :: Gaurkotasun gaiei buruz ikerketa\nAzken bi urteetan gora egin dute bai herritarren partaidetzak talde eta erakundeetan eta baita ondoko ekintza polítiko eta sozialetan parte-hartzeak: manifestazioetan, grebetan, eskaera aldarrikatzaileetan edo Interneteko foruetan. Azken urtean, hiru pertsonatik batek grebaren batetan edota manifestaldiren batetan parte hartu du. Gazteak dira proportzio handiagoan parte hartu dutenak.\nEgitasmoak Euskadiko ekonomiarentzat eta bizi kalitatearentzat izango dituen eragin positiboen pertzepzioa baieztatzen da, baina ingurugiroan izango dituen eraginek ñabartuta. EMAITZAK\nLehendakaritza Euskal Y-a euskal herritarrak laguntza emakume etorkin atzerritarrak herritaren partaidetza herri-administrazioak gardentasuna azterketa soziologikoak Prospekzio Soziologikoen Kabinetea Berri honen iruzkinen RSSa\n782.7 KB (pdf)\n150.000 pertsonak bere botoarekin gustura ez daude edo bere abstentzioaz damutzen dira 2 urte baino gehiago · 14


FORTE LOVE in Corralejo erosi batetik € 39\nForte Love in Corralejo\nHauts Forte Love - emakumezkoak pizgarri erosi in Corralejo\nArrakastatsua lortzeko Forte Love in Corralejo, behar:\nNon erosi in Corralejo Forte Love\nBete izena eta telefono zenbakia eskaera orria-type eraginkorra pizgarri emakumeen Forte Love hautsa in Corralejo at prezioa apaldu. Itxaron, deitu aholkularia, zure ordena hauts Forte Loveaholkulari deitu duzu laster. Ordainketa bakarra jaso ondoren, partzelaren zure helbide in Corralejo.\nBat, eraginkorrena eta eraginkorra modu gero eta emakumezkoak libido in Corralejo da, droga-erabilera Forte Love. Tresna hau aktibo dago emakumezkoak patogeno, hau da, sortu oinarri natural esklusiboki osagaiak, eta funtzionatzen du emakume baten modu berean Viagra gizonezkoa.\nNola erosi hauts Forte Love in Corralejo\nNahi dutenentzat erosteko prezio merkean Forte Love in Corralejo (Espainia), sartu zure izena eta telefono bidez, ordu deitu Kudeatzailea enpresarekin zure galdera guztiei erantzun eta antolatu entrega Forte Love adierazitako helbidera. Ordainketa-paketeak ordaindu entrega courier edo postetxean. Prezioa bidaltzen partzelaren Forte Love el correo arabera alda daiteke distantzia hiria Espainia, jakiteko prezioa aholkulari bat egin ondoren ordena estimulatzaile eraginkorra emakumeen Forte Love web-orri ofiziala.\nBizigarri lubrikatzaile emakumeak: zer da hobeto erabili\nLortzeko gehienezko plazer sexu, erabiltzea gomendatzen da berezia bizigarri lubrikatzaile emakumeak.\nOrdena in Corralejo Forte Love


Alternatibak dituen herria bizirik dagoen herria da. Horixe irudikatzeko asmoz, Euskal Herriko Eskubide Sozialen Kartaren Asanbladako kideok datorren 2015eko urriaren 24ean Alternatiben Herria ekimena abiatuko dugu Bilbon.\nAldarrikapen eta ospakizun eguna izango da, egunerokoan bizitzaa ematen diguten hamaika proposamen handi eta txikien erakusleihoa, Kartaren ardatz nagusiak jarraituz. Topagune komuna.\nGune bakoitzean, arlo bakoitzean martxan dauden alternatibak ezagutaraziko ditugu, jarduera ezberdinen bitartez: hitzaldiak, mahai inguruak, azoka, tailerrak, kale ikuskizunak, jolasak… Noski, egunak festa kutsua izan dezan kale animazioa, jan-edanerako gunea, musika… ez dira faltako.\nEraldaketaren bidean, denon lana beharrezkoa izango da, bai Alternatiben Herria antolatzeko, baita alternatibak eraikitzen jarraitzeko ere. Denon artean, Euskal Herri bizia eraikitzen jarraitzeko.\nHona hemen bideo bat erakusteko Baionan ospatu zen lehenengo Alternatiben Herriak.


Gasteiz, martxoak 3 [filma]\nGasteiz, martxoak 3 [filma] –\nGasteiztar askok azken asteotan egin duten bezala, “Vitoria, 3 de marzo” filma ikustera joan naiz. Filma amaituta isiltasuna zen nagusi. Aretoa beterik zegoen arren ahotsik ia ez zen entzuten jende guztia kalerako bidean zihoan bitartean. Esan didatenez, film honekin ohikoa izan da amaierako isiltasun hori Gasteizko zinemetan. Izan ere, gasteiztarrontzat 1976 urteko martxoaren 3an gertatu zena berezi-berezia da. Modu batean edo bestean, Gasteizen geunden guztiok dugu gogoan egun horretan bizi zena; langile-erailketa haiek erabat moldatu zuten Gasteiz hiriaren izaera.\nEz naiz sartuko filmaren kritika sakona egitera baina gauza batzuk bai aipatu nahi ditut. Filmak argiak baditu: garaiko grabazioak erabiltzea (polizien egiazko elkarrizketak erabiltzen dira), soinua eta musika, filmaren amaiera hunkigarria… Oso ondo uztartzen dira garaiko irudiak eta soinuak orain ekoiztu den filmean, eta girotzea lortua dago, musika eta irudi egokiekin.\nGabezien artean, nik langile mugimendu haren ezaugarrietan ez sakontzea aipatuko nuke. Izan ere, martxoaren 3ko ikaragarriak estali egiten du askotan aurreko hilabeteetako prozesua, eta langile borroka aberatsa eta berritzailea izan zen. Fabriketan langileen antolaketa asanblearioa lortu zen, inoren transmisio uhala (edo “correa de transmisión”) izatetik urrun. Gainera, Gasteizko lantoki askoren langileen artean adostu ziren eskaera bateratuak, guztiok helburu komunei lotzeko (guztion borroka guztiontzat). Konflikto sozial haren giltzak oso interesgarriak dira, nire ustez oraindik ere badugu hortik zer ikasi. Filmak kontu hauek jasotzen ditu, baina, bigarren edo hirugarren maila batean geratzen dira; gai hauek konfliktoaren gakoak erakusteko eta ildo narratiboa edukiz aberasteko balio zezaketen.\nEz dakit Gasteizetik kanpo nola biziko den filma, baina gasteiztarrok oso hunkituta ateratzen gara, errepresio latzaren irudi eta ahots horiekin barruan dugun zerbait mugiarazten zaigu. Gutxitan gertatzen den moduan familia osoak zeuden filma ikusten: aitite-amamak beren seme-alabekin eta ilobekin, zaharrak gaztetxoekin batera. Belaunaldi desberdinak zinemara elkarrekin joatea ez da ohikoa, eta oso gustatu zitzaidan aretoan eszena hori ikustea. Memoria gordetzearekin zerikusia badu: nondik gatozen eta zer garen ulertzeko beharrezkoa den zerbait ikusi nuen han. Besteak beste, krimen horiek ez direlako ez ikertu ez epaitu. Horrek ematen dio “Vitoria, 3 de marzo” filmari balio erantsi berezia.\nMila esker historia hori kontatzeko ausardia izan duzuenoi.\n[Zinema Euskaraz] Mr Link: Jatorri galdua


noticia 20141217 tesis xabier erdocia - Doktorego-Tesiak - Gipuzkoako Ingeniaritza Eskola - UPV/EHU\nnoticia 20141217 tesis xabier erdocia\nInprimatu noticia 20141217 tesis xabier erdocia\nXabier Erdocia Iriartek "STUDY OF LIGNIN AS HIGH ADDED VALUE CHEMICAL COMPOUNDS SOURCE" tesia defendatzen du.\nLehenengo argitaratze data: 2014/12/17\nDoktoregaia: Xabier Erdocia Iriarte.\nIzenburua: STUDY OF LIGNIN AS HIGH ADDED VALUE CHEMICAL COMPOUNDS SOURCE.\nZuzendariak: Jalel Labidi eta Mª Ángeles Corcuera.\nEguna: abenduaren 19a.\nLekua: Eskolako "Guillermo Martínez" Gradu Aretoa.


Zirimararen familia plana, larunbateko Mundualdia hasteko - Usurbil - Noaua.eus\nZirimararen familia plana, larunbateko Mundualdia hasteko\nNoaua Aldizkaria 2019-11-06 10:15\nHerri kirolen eta munduko dantzen saio bana antolatu dute haur eta gurasoentzat, Zirimara egitasmoko kideek azaroaren 9rako.\nSorterrien Usurbil izango dugu larunbat honetan, Mundualdia jaialdiari esker. Partaide berriak bilduko ditu aurtengo edizioak; Zirimara egitasmoko haur eta gurasoak. Eskola kiroleko eta aisialdiko proiektu eraberrituko kideek Mundualdia girotzeko familia plana antolatu dute. Lehenago, Andatza Egunean, Inauteri Festan edo iazko Erle Egunean arrakastatsuki egin zuten moduan.\nOraingoan, bi hitzordu prestatu dituzte azaroaren 9rako; lehenbizi herri kiroletan jolasteko 17:30etan Mikel Laboa plazan. Gero, frontoian, Mundualdi hasierako ekitaldiaren ondotik, Orbeldi D.T.-koen laguntzaz, munduko dantzak plazaratuko dituzte Zirimarako haurrek. Gurasoei dantza hauetan trebatzen irakatsiko diete. Azken asteotan dantza hauek prestatzen aritu dira Zirimarako saioetan.\nBi ekintza hauetarako ez da aurrez izena eman beharrik izango. Agertu eta parte hartu Zirimarakoen deialdietan.\n19:00 Jon Maiaren hitzaldia Sutegin: “Extremaduratik bertsolaritzara: integrazio istorio bat”.\nAzaroak 9, larunbata\n17:00 Gaztelekuaren ekintza.\n17:30 Zirimararen familia plana Mikel Laboa plazan: herri kirolak haur eta gurasoentzat. Ekimen irekia, ez dago izena eman beharrik.\n18:00 Alkatearen agurra.\n18:10 Zirimara taldearen eta Orbeldi Dantza Taldearen munduko dantzen emanaldia. Zirimarako haurrek gurasoei dantzak irakatsiko dizkiete.\n19:00 Jakien dastaketa.\n20:30 Hezurbeltzak Jon Maiaren folk taldearen kontzertua.\nAntolatzailea: herritar talde bat eta Usurbilgo Udala.\nSorterri guztien topagune bilakatzen den Mundualdiaren edizio berria ate joka dugu Usurbilen. Azaroaren 9an dantzak, gastronomiak eta musikak bat egingo dute pilotalekuan, oraingoan larunbat arratsaldez ospatuko den jaialdian. Aurretik, ostegunez Jon Maiaren hitzaldia Sutegin.\nDagoeneko sorterri anitzetako herritar talde bat Usurbilgo Udalarekin eskuz esku antolatzen hasia da eguna. Segidan duzuen egitaraua josi dute. Osagaien artean, nork bere herria erakustoki bilakatzen duten jakiak dastagai jarriko ditu bi aste barru pilotalekuan. Herriko taldeen parte hartzea ere izango da; Orbeldi Dantza Taldearena, eta eskola kiroleko egitasmo eraberrituko, Zirimarakoen kideena. Hezurbeltzak taldeak musikatuko du eguna.\nLehen migrazio olatua aztergai\nMundualdiak usurbildarron hartuemanak estutzen lagundu, elkar ezagutzan eta elkarbizitzan sakontzeko zubi lanak egin ohi ditu. “Herriko komunitate aniztasunean erdigunean jartzea da festa horren helburua”, Udalaren esanetan. Aurreko edizioen ildotik, “munduko hainbat txokotatik etorritako herritarrek hartuko dute frontoia, eta, horiez gain, Espainiatik etorri zirenei ere lekua egingo zaie”, iragarri dute. 1960 eta 70. hamarkadetan Espainiako herrialde ezberdinetatik Usurbila etorritakoengan jarri nahi da arreta.\nEz bakarrik Mundualdia ospatuko den egunean. Gogoan izango duzue iaz, hitzordu honen bueltan Usurbilgo herritarren jatorri aniztasunaren inguruko ikerlana bideratu zuen Udalak Aztikerren bidez. Azterlan berria iragarri du orain. Espainiako herrialdeetatik gure artera “azken hamarkadetan izan den lehenengo olatu garrantzitsuena” aztertu nahi da. Hain zuzen, “hainbat arrazoi tarteko, elkarri bizkarra emanda bizi izan diren bi komunitate izan dira haiek eta usurbildarrak. Ez da Usurbilgo kasua soilik izan, fenomeno orokorra izan da Euskal Herrian, baina horri ekarpena egin nahi dio Usurbilgo Udalak”. Bi komunitateak aztertuko ditu, herrian jaiotakoak nahiz herritik kanpo jaio baina hemen bizi direnak, lekukotzak bildu, “etorkizunean herrira etorriko direnei harrera hobea egiteko eta herrian integratzeko gako direla” ulertzen baitu Udalak.\nAniztasuna, elkarbizitzaren eta eskubideen pertzepzioa, identitateak, euskal kultura, euskara, jatorriz Usurbilekoak ez diren kulturak, migrazioen nolakotasuna, integrazio bideak eta harrera aztergai izango ditu ikerlanak. “Zein da komunitate desberdinek sumatzen duten aitortza egoera herrian? Nola ikusten dute elkar komunitate desberdinek? Zein indargune eta hutsune sumatzen dituzte elkarbizitzari dagokionez? Zer eskaintzeko prest daude, eta zer jaso nahi lukete besteengandik?” galderen erantzunak jorratu nahi ditu ikerlan berriak.\nElkar ezagutza eta elkar aitortza sustatzea\nHorretarako, iragarri dutenez, “atzera begiratzeko ariketa egingo du ikerlan horrek, etorkizunari modu egokiagoan heltzeko. Garai hartako migrazioari begiratuta, guztien arteko elkarbizitza sustatzeko baldintzak finkatu nahi dira”. Eta horretarako, elkarbizitza osasuntsu eta kontzientea ahalbidetzeko ezinbestekotzat jotzen dute elkar ezagutza eta elkar aitortzan sakontzea.\n60. hamarkadatik aurrera Espainiako txoko ezberdinetatik gure artera etorritakoa ez da migrazio olatu bakarra izan. Bada Udalak nabarmentzen duen bigarren bat ere, 2000. urteaz geroztik jazotakoa. “Ameriketako, Afrikako eta Europako hainbat herrialdeetatik etorritako norbanakoak izan ziren hasieran, eta, gerora, familiak”, zehaztu dute Udaletik. Eta azken 50 urteotan talde mota desberdinetan heldutakoak baita, “portugaldarrak eta errumaniarrak, batez ere”.\nMigrazio mugimendu guztiok bateratzen dituen elementu bat bada; guztiak ere asmo berberak batzen ditu: bertan lan egin eta bizi-baldintzak hobetzeko helburuarekin etorri ziren”. Aztergai izango ditu kolektibook Udalaren ikerlan berriak.


2005ean, jaio diren lau umetatik ia bat ezkondu gabeko gurasoena da\nHomeGaiakJaiotzakPrentsa Oharrak 2005ean, jaio diren...\nJAIOTZEN ESTATISTIKA (JAIE) 2005\nJaiotza kopuruaren suspertzea moteldu egin da; 19.715 jaiotza egon dira\n2005ean, ezkondu gabeko gurasoek izandako umeak 4.577 izan ziren, EUSTATen datuen arabera. Kopuru hori jaiotza guztien %23,2 da, 2004koa baino handiagoa izanik (%22). Bizkaian eta Gipuzkoan Euskal Autonomia Erkidego osoaren antzeko portzentajeak eman ziren, Bizkaian %23 eta Gipuzkoan %23,2; Arabak, aldiz, balio erlatibo handiagoak izan zituen (%24). Azken hamasei urteetan, ezkondu gabe egonda guraso izan direnen ehunekoa hiru aldiz handiagoa da; 1990. urtean %7,7koa izan zen.\n2005. urtean, Euskal Autonomia Erkidegoan guztira 19.715 jaiotza izan ziren, 2004. urtean baino %0,6 gehiago; baina gehikuntza hori 2003 eta 2004. urteen artekoa (%1,7) baino txikiagoa izan zen. 2005. urtean, Bizkaian eman zen gehikuntzarik handiena (%1,3), gero Gipuzkoan (%0,2) eta Araban, berriz, %0,6ko beherakada eman zen.\nJaiotza-tasa mila biztanleko 9,3koa izan zen, nahiz eta 60. hamarkadan mila biztanleko 20 jaiotza izan. Jaiotza-tasa altuena Gipuzkoan eman zen (‰10), gero Araban (‰9,4) eta azkenik Bizkaian (‰8,9).\n1976. urtean jaiotza kopurua murrizteko joera handia hasi zen ematen; 80. hamarkadaren amaieran joera hori moteldu egin zen eta 1994. urtean kopururik txikienak eman ziren. 2005. urteko jaiotza kopuruak, ordea, 1995. urtean hasi zen jaiotzen gorakadari jarraitu zion.\n2005. urtean, seme-alabaren bat izan zuten lau emakumetik hiruk hogeita hamar urte edo gehiago izan zituen. Jaiotza gehien izan zutenak 30-34 urte bitarteko emakumeak izan ziren, jaiotza guztien %45,6arekin. Bestalde, 2004. urtearen aldean, 35 urte baino gehiagorekin ama izan ziren emakumeen kopurua gehitu egin zen (%31), 25-29 urterekin ama izan zirenen taldearekiko (%17,9) alde handiarekin. Ama izan zirenen batez besteko adina 32,2 urte izan zen; lehenengo aldiz ama izan zirenen kasuan batez besteko hori 31,1 urtekoa izan zen. Biak dira, nolanahi ere, 2004. urteko antzeko zifrak.\nAzken hamarkadan, 35 urtetik beherako ama-talde guztiek egin zuten behera eta horien artean beherakada handiena izan zuena 25-29 urtekoa izan zen (9 portzentaje-puntu). Aitzitik, 35 urte edo gehiagorekin ama izan ziren emakumeen kopurua hazi egin zen, bikoitza baino gehiago.\nJaiotzen hurrenkera aintzat hartuta, 2005. urteko jaiotzen %57,7 lehenengo seme-alabena izan zen; hau da, aurreko urtearen kopuru bera eman zen. Aitzitik, hirugarren eta hurrengo umeak %6,2 baino ez ziren izan.\n19.368 erditze izan ziren; 18.960 erditzetan ume bana jaio zen, 392tan bi ume eta 16tan hiru ume.\n2005. urtean jaiotako umeak sexuaren arabera aztertuz gero, 100 neska bakoitzeko 105 mutil jaio ziren. Batez beste, jaiotako mutilek 3.309 gramo pisatu zuten eta neskek 3.180 gramo.\n1. taula: 2005ean bizirik jaioak, amaren egoitzako lurralde historikoaren arabera


Mobilizatzera deitu du Iparraldeko grebalari feministen batzarrak | Gizartea | Berria\nMobilizatzera deitu du Iparraldeko grebalari feministen batzarrak\nIkusgarritasuna lortzea izanen da mugimendu feministaren aurtengo helburuetako bat. Zaintza lanaren ardura hartzeko eskatu diete gizonei\nMugimendu feministaren agerraldia, atzo, Baionan. BOB EDME Tamaina handiagoan ikusi\nUrtarril bukaeran osatu zuten Ipar Euskal Herriko grebalari feministen batzarra martxoaren 8an greba mugimendua bultzatzeko xedearekin. Iazko esperientziarekin, herriz herri bilkura publikoak antolatzen aritu dira ordutik, desmartxa aurkeztu eta emazteak mugimendura batzeko. Aurten, bi ekitaldi nagusi izanen dira, biak Baionan: eguerdian, bazkari partekatua eginen dute merkatuko plazan, eta 18:30ean manifestazioa Errepublika plazatik abiatuta; ondoren, poteoa eginen dute Baionako karriketan.\n«Hainbat eskubide lortu ditugu borroka feministari esker, baina ez gara benetako berdintasunera helduak», adierazi du Gemma Elorriaga batzarreko kideak. «Gizon eta emazteen artean dagoen lansari ezberdintasuna, etxeko lanen aitorpenik eza, generoaren arabera egindako lan horien banaketa, bortizkeria sexistak, generoaren araberako estereotipoak, eta horrekin bat egiten ez dutenen diskriminazioak», aipatu ditu.\nMartxoaren 8ko eguna Ipar Euskal Herrian biziki zabaldua ez dela jakitun, ikusgarritasuna lortzea da mugimendu feministaren aurtengo helburuetariko bat. «Horregatik antolatu dugu arratseko poteoa, nahiz eta kontsumorako grebara deituta kontraerran bat izan daitekeen; Baionako karriketan presentzia bat erakusteko manera ere bada», azaldu du Armelle Etxenike batzarreko kideak.\nEmazte bakoitzaren egoera desberdina dela jakitun, mobilizazioan parte hartzeko irudimena erabiltzera deitu ditu grebalari feministen batzarrak. «Zaintza lana egun osoan uztea abantzu ezinezkoa denez emazte batzuentzat, mobilizazioetan parte hartzeaz gain, emazteak haien etxeko leiho edo balkoietan trapu edo amantalak zintzilikatzera deitzen ditugu, edo egun osoan besoan zapi ubel bat janztera ere». Gizonei ere dei berezi bat egin diete egun horretan kontsumitzera ez joateko, eta haien artean antolatzeko zaintza lanen ardura har dezaten.


Biba Mina! - Librería Rayuela\nBiba Mina!. Kontuak eta kantuak\nXabier Mina Frantziako iraultzaren bezperan jaio zen Nafarroan (1789). Ikasia, euskalduna, Nafarroako gerrillarien burua Frantsesestean, Estatuko presoa Frantzian eta Mexikoko gudaroste insurjentearen jenerala independentzia gerrateetan.\nNafar gaztea legenda bilakatu zen. Ekintzak bata bestearen ondotik zetozkion. Minaren istorioak eta gertaerak ahoz ahoz zabaldu ziren, egiazkoak zein gezurrezkoak. Nafarroan mila gizoneko gerrillari taldea zuzendu zuen, Nafarroako Dibisioaren ernaimuna izango zena.\nMexikora gudaroste txiki bat eraman zuen, Europako eta Ameriketako 300 ofizial prestuez osatua; horietatik gutxi batzuk baino ez ziren bizirik irtengo.\n1817an, 28 urte zituela, Mexikon Borboi erregearen gudarosteak atxilotu eta atzetik fusilarazi zuten, traidoreen antzera.\nMexikon, berriz, maila goreneko heroi bilakatu zen. Askatasunaren eta independentziaren alde borrokatu zuen beti. Xabier Mina hil eta lau urtera Mexikok independentzia erdietsi zuen.


Konstumobidek turistentzako gomendio-sorta biltzen duen gida bat osatzen lagundu du - Deia\nKonstumobidek turistentzako gomendio-sorta biltzen duen gida bat osatzen lagundu du\ndeia.eus 09.02.2020 | 08:33\nSonia Pérez Ezquerra sailburua. IREKIA\nSonia Pérez Ezquerra sailburua.\nBILBO. Konstumobidek turistentzako gomendio-sorta biltzen duen gida bat osatzen lagundu du. Sonia Perez Ezquerrak Turismo, Merkataritza eta Kontsumo sailburuak, azpimarratu du "esperientzia aberasgarri eta jasangarria" izan dela. Gida hau egiteko Kontsumobide Basquetourrekin elkarlanean aritu da Kontsumobide. Gidan, jasangarritasuna eta euskal kultura eta ondarearekiko errespetua azpimarratzen da.\nHiru ataletan egin du lan Kontsumobidek. Lehenengoan, turista eta kontsumitzaile gisa betebeharrak eta eskubideak dituztela gogorarazten zaie; aldez aurretik egiazko informazioa jasotzeko eskubidea, tratu eta zerbitzu ona jasotzeko eskubidea, faktura eskuratzeko eskubidea eta kexa eta erreklamazioak egiteko eskubidea.\nBigarren atalak turismo alorrean lan egiten duten langileengan jartzen du fokua, eta turistari eskatzen zaio langile horiek errespetuz tratatzea; zerbitzuarekin ados ez badago kexa edo erreklamazioa jar dezakeela adierazten zaio. Hirugarren atalean jasangarritasunaren eta ingurumenaren aldeko apustua egiten du gidak, ura eta energia aurreztearen garrantzia azpimarratzen da, baita birziklatu eta jasangarritasunaren alde egiten duten establezimenduak hautatzea ere. Azkenik, kontsumoko gatazkak ebazteko sistema gisa arbitrajera jotzeko eskatzen dio.\nNora Abete, Kontsumobideko zuzendariak aipatu duenez "turista arduratsuak nahi ditugu gure artean, baina gu ere turista bihurtzen garenean arduratsuak izan behar gara".


1389ko Orreaga eta Zizurkilen arteko ebazpen-dokumentua - Noticias - Usurbil\n1389ko Orreaga eta Zizurkilen arteko ebazpen-dokumentua\n2021eko irailaren 1a, 1389ko azaroaren 6an sinatutako dokumentuaren aurkezpen ofiziala egin da Orreagako Andre Maria Kolegiataren Izandegia aretoan. Aurkezpen ekitaldi horretan parte hartu dute Orreagako Kolegiatako ordezkariek, Usurbil eta Zizurkilgo udal ordezkariek, eta Aranzadi Zientzia elkarteko nahiz Teodoro Hernandorena kultur elkarteko ordezkariek.\nXIII. Mendean Orreagako Santa Maria monastegiak Andatza mendia jaso zuen dohaintzan. Zehazki, 1388koa da Martin Gonzalbiz, Achegako jauna (Usurbil) eta Orreagaren arteko akordioa. Nafarroako Kolegiatarentzat garrantzi handiko mendia zen Andatza, besteak beste, bertako basoaren ustiaketarako eta transhumantziarako. Orreaga eta Zizurkilen artean gatazka sortu zen mendiaren jabegotzagatik eta mugengatik, eta epaiketara jo zuten. Azkenean, 1389an hartu zen Andatzako eremuari buruzko erabakia, Orreagako Santa Maria Ospitalaren eta Zizurkilgo komunitatearen artekoa. Epai honetan eztabaidagai ziren mugarriak finkatu ziren. Zizurkilgo artxibategian gordetzen da epaiketaren ebazpen originala, pergamino dotorean idatzitakoa.\n2019ko abuztuan Asier Agirresarobe, Yoseba Alonso eta Javi Castro ikertzaileak ‘Usurbilgo mugarriak eta Andatzako errotarri harrobiak’ ikerlana egiten ari ziren. Ikerlan horren harira, bisitaldia egin zuten Orreagako artxibategira eta han bildu ziren David Ascorbe, artxibategiko arduradunarekin eta Bibiano Esparza, kolegiatako priorrarekin. Yoseba Alonso konturatu zen aztertutako dokumentuetako batek Zizurkilen ezagutzen duen beste dokumentu baten antza duela. Dokumentu hau da: Guipuzcoa, fajo 2-11, perg. 260, 1389 urtea. Yosebak Zizurkilgo artxiboa bisitatu zuen dokumentuaren neurriak bat datozela egiaztatuz. Bide batez, Iker Urruzola alkateak Teodoro Hernandorena Kultur taldeko Julian Arrastoa eta Joxin Azkue elkarteko kideekin harremanetan jarri zuen.\n2019ko urrian, Yoseba Alonsok gestioak egin zituen Rosa Ayerbe Erdi Arokoarekin Orreagako dokumentuaren zatia transkribatu ahal izateko. Gutun zatitua da, non aldeetako batek bi pergamino ditu elkartuta eta Orreagako Errege Kolegiataren artxiboan kontserbatzen da. Beste zatia Zizurkilgo udal-artxiboan gordetzen den pergamino bat da, 1389ko arbitraje-akordioan edo epaian mugarri batzuk non ezarri xedatuz. Mugarri horietako batzuk, horietako hiru gutxienez Orreagako gurutze-basoaren ikurra edo ikurra dutenak, gaur egun tokian bertan kontserbatzen dira eta Zizurkil eta Usurbil udalerrien arteko mugaren parte dira. Teodoro Hernandorena taldeak, bestalde, bi dokumentu digitalizatuen transkripzio osoa eskatu zion Stilogo (Malaga) enpresari.\nAgerraldiaren amaieran, bi dokumentuak batu dituzte, fisikoki, 632 urteren ostean.


Irekia Eusko Jaurlaritza - Gobierno Vasco :: Zineuskadik EITBrekin duen akordioa eguneratuko du ‘Harpetarra’ filmaren aurrestreinaldian\nZineuskadik EITBrekin duen akordioa…\n<img src="https://www.irekia.euskadi.eus/uploads/cover_photos/43471/original/Zineuskadi_argazki.jpg" style="max-width:100%" alt="" />\n- EiTBren eta Zineuskadiren arteko elkarlanari esker, 2017an 12 film estreinatu ahal izan dira eta 20.000 ikus-entzule irabazi ditu Zinema Euskaraz programak.\nGazteenek zinema euskaraz gozatzea du helburu larunbat honetan, urtarrilak 27, Bilboko Golem Alhóndiga Zinemetan Zineuskadik eta EiTBk sinatuko duten akordioak. Hartara, akordio honi esker, HIRU3 haur komunitateko kideek hainbat abantaila izango dituzte 2018 osoan zehar Zinema Euskaraz programaren eskutik antolatzen diren estreinaldietan parte hartzeko (sarrerak, merchandising-a, etab.). 2017an zehar 6.595 kidek hartu zuten parte HIRU3ren zozketetan; aurten ere, bide beretik jarraituta, txikienentzako estreinaldi bereziak, Zinegabonak egitasmoa eta ekitaldi berritzaile gehiago jarriko dira martxan.\n2015. urteko irailetik 2016ko ekainera arte, Zinema Euskaraz egitasmoak 40.000 ikusle eta 18 izenburu mugitzea lortu bazuen, 2016ko irailean hasi eta 2017ko ekainean bukatutako programak 60.000 ikusle aretoetara erakartzea lortu zuen. Hala, EITB eta Zineuskadiren arteko akordioa dela eta, urtebeten 20.000 ikusle irabazi ditu programak Euskadiko zinema-aretoetan. Arrakasta honen atzean Zineuskadi Elkarteak Euskadiko Zine Aretoen Elkartearekin (EZAE) sinatutako “Bidaiariak Zinera” kanpaina bideratzeko hitzarmena ere badago (50.000 euroko laguntza).\nZinema Euskaraz programak ikastoletan emandako fruituak ere nabarmen hazi dira azken urteetan. 2015-2016 ikasturtetik 2016-2017 ikasturtea bitartean 172.000 ikaslek ikusi ahal izan dituzte haientzat espresuki aukeratutako filmak. Izenburuen artean, Mustang, Tom Txiki eta ispilu magikoa, Ozzy, Gazte Harrigarria, Freddy Igelgeldi, Bran Barrabas, Agur Esatea, Yugo & Lala, Oker, Ballerina eta Koko.\nAkordioaren sinadura Nick Park oscardunak (‘Wallace & Gromit’) zuzendutako Harpetarra filmaren aurrestreinaldiaren testuinguruan izango da. Aardman animazio-estudioen laguntzarekin (Shaun arditxoa), Harri Aroaren eta Brontze Aroaren bitartean garatzen den istorio bitxia sortu dute. Besteak beste, futbolaren ezusteko sorrera du hizpide komedia atsegin horrek.


(Español) 10 consejos para viajar en autobús | CuadraBus Líneas\nCUADRABUSEN 10 AHOLKU AUTOBUSEZ BIDAIATZERAKO ORDUAN\nAutobusa, eskaintzen duen praktikotasuna, efizientzia eta prezio baxuak direla eta, erabiltzaile askorentzat garraiobiderik gustukoena da. Autobusa modu ekonomikoan bidaiatzeko aukerarik onenetakoa da, baina prezioaz gain, badaude kontuan izan beharreko beste abantaila batzuk. Egun, autobus askok, CuadraBusenak barne, ekipamendu modernoak dituzte, komunak, jesarleku zabal eta erosoak, entxufeak eta wifi zerbitzua ere bai. Hala, CuadraBusetik autobus bidaia bat hasi aurretik zein bidaian zehar kontuan izan beharreko 10 aholku ematen dizkizu.\nBidaia hasi aurretik:\n1. Denborarekin erreserba egitea eta deskontuak aprobetxatzea: CuadraBusek eskaintzen duen flota berriari esker, erosotasuna nabamen hobetu egin da salmenta bideei dagokionez, izan ere, erabiltzaileek txartel-leihatilan, web orrialdean, mugikorretarako aplikazioan edota auto-salmentarako makinetan eskuratu ahal baitituzte beraien txartelak.\n2. Txartelak eta dokumentazioa berrikustea: oso garrantzitsua da aldez aurretik bidaiarako beharrezkoa dugun dokumentazioa errebisatzea (NAN edo pasaportea) eta beharrezkoa izanez gero, txartelak ere inprimatuta izatea.\n3. Geltokira denborarekin hurbiltzea: autobusa irten baino ordubete edota gutxienez, ordu erdi arinago geltokian izatea aholkatzen da, autobusa aurkitu eta maletak lasaitasunez kokatzeko.\n4. Ekipajea markatu eta arina izatea: beste bidaiaririk ez molestatzeko eta askatasun zein mugikortasun sentsazio gehiago izateko helburuarekin. Era berean, oso garrantzitsua da maletak izen-abizenekin eta helbidearekin markatzea eta gure azken geldialdiaren arabera kokatzea maletategian. CuadraBusen autobus flota batek bideo-zaintza zerbitzua eskaintzen du bere maletategietan, erabiltzaileei segurtasun gehiago emateko xedearekin.\n5. Jesarlekua ondo hautatzea: erraz mareatzen diren erabiltzaileentzako lehenengo jesarlekuak dira egokienak, era berean, atzeko atera heldu baino aurretik aurkitzen diren azken jesarlekuak dira onenak, etzan eta deskantsatzeko.\n1. Eroso bidaiatzea: arropa eta oinetako estuak ekiditu egin behar dir . Jantzi erosoak eta tenperatura aldaketetarako egokiak direnak eraman. Era berean, bidaia luzeetan, bururdi bat eramatea aholkatzen da, baita eguzkitako betaurrekoak edota lo egiteko karatula bat.\n2. Entretenimendu edota denbora-pasarako artikuluak eramatea: CuadraBusen autobus flota berriak entretenimendurako eskaintzen duen zerbitzu pertsonalizatu eta berritzaileari esker, erabiltzaile bakoitzak gustukoen duena aukeratu dezake (pelikulak, serieak, jokoak…), baita mahai-jokoak, prentsa eta doako wifi zerbitzua ere. Hala ere, entretenimendurako bestelako gailu edo objektuak eramatea gomendatzen da (liburuak, aldizkariak, filmak, musika, bideo-jokoak…). Garrantzitsua da entzungailuak eta kargagailuak eramatea, autobusek eskaitzen duten eskaintza zabalari probetxua ateratzeko.\n3. Janaria eta edaria eramatea: gomendagarria izaten da ogitarteko txiki bat edota fruitu lehorrak eramatea. Edariari dagokionez, aukerarik onena ura da, gasa duten edariak baztertuz.\n4. Hanka, beso eta lepo-ariketak egitea: CuadraBuseko autobusek, bestelako ekipamenduen artean, komunak, segurtasun-uhalak dituzten eta hanketan espazio zabalagoak dituzten eserlekuak, mugikortasun gutxitua duten pertsonentzako egokitutako eserlekuak… eskaintzen dituzte. Hala ere, garrantzitsua da, orduro edo bi orduro, hankak, besoak eta orohar gorputz-enborreko luzaketak egitea, giharren uzkurtzea ekiditzeko.\n5. Ezinbestekoen nezeser bat eramatea: garrantzitsua da baita nezeser txiki bat eramatea oinarrizko garbitasun produktuekin, besteak beste, krema hidratatzailea, ezpainetako baltsamoa, hortzetako eskuila eta pasta, eskuzapi hezeak, desodorantea eta kolonia lagin txiki bat.


Grabaketa data: 1990-8-7\nGaiak: Argentina , denetarik , euskara , gramatika: aditzak, ahalera , gramatika: lexikoa , gramatika: sintaxia , kontakizuna\n00:13:30 "Haize geizu", sorgin haizea, ilundu du, erauntsi, lankarra, tximista, ortotsa, plisti-plasta ibili da, atertu du, lehortea, kalma, lainoa, kazkabarra, ihintza, elurra, izotz zuria (lantxurdea).\n00:05:40 "Itxoin" hitzaren gertaera.\n00:04:15 Aitona gazte zenean ez zegoen eskolarik herrian eta ez zekiten erdaraz. Argentinara joan ziren asko garai hartan. Aitona joan zen eta hau hil bazen ere, baditu lehengusuak oraindik han. Aita oso gazte hil zen eta lehengusu hauek ez zekiten ziur nongoak ziren. Herrira joan ziren aldia.\n00:31:42 Ilargia, ilgora, ilbehera, eguzkia sartu da, eguzkia atera da, eguzkiak dizdiratzen du, hego haizea, ipar haizea, zehar haizea, goldea.\n00:28:00 Nik ikusi dut, gauza asko eman didate, zaldi asko erosi dizkiet, horiek dena dakite, poltsan dirua dute, ni gizona nauk, guk ekartzen dugu, ni joan naiteke. Bahimena eskatuz: joan naiteke (banoake)? bazoazke, joan daiteke? badoake, bazoazkete.\n00:22:00 Nire ilobek maite naute. Attuna, amandrea, atautxia, amautxia, ugazaita, osaba, izeba (izoa), lehengusua, lehengusu(lehengusia), amaginarreba.\n00:17:45 Euskara batua ez dute ongi ulertzen. Beraiek txikitan ikasi zuten hango euskara eta ingurukoak ia desberdinak dira. Basaburuko euskararekin antza badu baino Ultzamako euskarak desberdintasun gehiago ditu.\n00:15:05 Nire semea ikasten hasi da, punto egiten hasi behar dut, etxe bat egiten hasi behar dutela esan didate, jaietara joaten utzi digute, nahi dudana egiten utzi didate, nahi dutena esaten utzi behar diet, nola du izena neska horrek, nola du izena etxe hark?, nola du izena herri hark?, liburu horiek gureak dira, gizon horiek gazteak dira, gauza hauek berriak dira, zuhaitz hauek gureak dira, gizon hauek hau egin dute, gizon franko, gauza asko, jende franko, hil zen, bekainak, kalparra, jaka alderantziz jarri dut, anaia gazteena ez beste denak joan gara, patatak ez beste guztia jan dute, ardoa gustatzen zaizu, hori egin dezakegu, nik hori egin dezaket, zuek hori egin dezakezue.\n00:05:20 Irri egin, irribarrea, barre algara, sabaia, aurpegia, zaunka egin, zimiko, bofada, akuilua, sukaldea, birikak, ehun, berrehun, pozik dago, eraztuna.\n00:16:11 Maizter eta etxeei buruzko kontuak. Osasun kontuak.


Euskal film laburrekin gozatzeko jaialdia. Noticias de Gipuzkoa\nbihar aretxabaletan hasiko den huhezineman, proiekzioez gain, efektu bereziak eta\n“websailen” topaketa egongo dira\nAnabel Dominguezen erreportajea - Martes, 20 de Marzo de 2018 - Actualizado a las 06:03h\nHuhezinema film laburren jaialdiaren MUko antolatzaile taldeko kide batzuk.\nEuskal film laburren sortzaileen eta zaleen topaleku bihurtuko da Aretxabaleta bihartik ostirala arte. Hiru egun zinemaz eta ekitaldi anitzez osatutako egitarauarekin gozatzeko. Hau guztia Huhezinema jaialdiaren 11. edizioaren eskutik. Aurten 30 film labur eta, lehen aldiz, bost euskal websailen zenbait kapitulu ikusteko aukera egongo da. “Lehiaketarako aukeratutako film labur guztien emanaldiaz gain, aurten berrikun-tza asko daude: Mundukide saria, argazki onenaren saria, Nazioarteko Zinema ikasleen topaketa, eta Errementari eta Handia pelikuletako efektu berezietako sortzaileen masterclasseta ekintza praktikoa Herriko plazan”, azaldu dute Mondragon Unibertsitateko (MU) Ikus-entzunezko fakultateko laugarren mailako ikasleek.\nHamahiru gaztek osatzen dute Huhezinema aurrera eramateko lan-taldea, Iban del Campo irakaslearen gidaritzapean. “Telesailak eta websailak hasiak dira mundu osoko zinema jaialdietan beren txokoa irabazten, eta, horregatik, guk ere jardunaldi berezi bat prestatu dugu ostegun arratsalderako. Zinema aretotik sarera egingo dugu salto eta euskal websailei begira jarriko gara. Zizerkora, Txoministak, Tokiz Kanpo, Nomofobikak eta The Coffee Advisors lanak izango dira protagonista nagusiak”, aurreratu dute antolatzaileek.\nbihartik ostirala arteAurten 5.000 euro baino gehiago banatuko dira saritan eta epaimahaian zinema munduan dabiltzan profesional euskaldunak arituko dira: Maider Fernandez, Aitor Arenas eta Edurne Azkarate, hain zuzen.\nBeraz, jaialdiari bihar emango diote hasiera Arkupe kultur etxeak jasoko duen Kutixi Sailaren emanaldiarekin, 10.00etatik 10.30era. Basque Culinari Centerrekin gauzatutako lankidetzari esker, gastronomiaren gaiaren bueltako bost proposamen aurkeztu dira. Ondoren, Mondragon Unibertsitateko ikasleek ikasturtean zehar eginiko lanak izango dira lehian. Arratsaldean, aldiz, Drama FX enpresa donostiarra, euskal zinemagintzan azken urteotan egin diren filmen efektu berezien sortzailea, Huhezineman egongo da. 16.00etan hasiko da ekitaldia bi zatitan banatuta: lehenengoa, Arkupen bertan egingo den masterclass-a, eta bigarrenean, Herriko plazan plato bat jarriko dute, 17.00etatik aurrera. “Handia eta Errementari filmetan egin duten lana azalduko dute Drama FX-eko profesionalek. Zinemaren magia eta trukoak bertatik bertara ezagutzeko aukera paregabea izango da”, azpimarratu dute ikus-en-tzunezko ikasleek.\nOstegunean, Donostiako Zinemaldiarekin elkarlanean, nazioarteko zine eskoletako lanak ere ikusgai izango dira, eta bukatzeko, ostiralean, Sail Ofizialeko film laburren proiekzioak (16.00etan hasita) eta sari banaketak (20.15ean) hartuko dute lekukoa. “Eskarmentu handiagoko sortzaileek ekoiztutako hamar film eskainiko ditugu, eta han izango dira zuzendari guztiak”, nabarmendu dute antolatzaileek.\nNahiz eta ekitaldi batzuk ikasleen-tzako pentsatuta dauden, ikusle guztiei zabalduta egongo dira Arkupeko ateak.


Maiz egiten den galdera: zein da Erresuma Batuko saguzar arraroena? - Handiena\nMaiz egiten den galdera: zein da Erresuma Batuko saguzar arraroena?\nZein da saguzar arraroena?\nZein da Erresuma Batuko saguzarrik handiena?\nLegez kanpokoa al da saguzar bat Erresuma Batua hiltzea?\nErresuma Batuan al dezakezu maskota bat?\nZein da arraroa saguzar bat Adopt Me-n?\nArraroak al dira saguzarrak Erresuma Batuan?\nZer jaten du saguzarrak Erresuma Batuan?\nZer elikatu dezaket saguzar bat Erresuma Batuan?\nZein da Erresuma Batuko saguzar txikiena?\nZer gertatzen da Erresuma Batuko saguzar bat hiltzen baduzu?\nNoiz arte iraun dezake saguzarrak etxe batean?\nZergatik babesten dira Erresuma Batuko saguzarrak?\nZer gertatzen da saguzar bat hiltzen baduzu?\nIzan al dezaket tigre bat Erresuma Batuan?\nJaso al dezakezu azeria Erresuma Batuan?\nBelatz handiko saguzar gris bat (Plecotus austriacus) bere oilarretik ateratzen da Devon-eko (Ingalaterra) ukuilu batean. Erresuma Batuan gaur egun oraindik hazten den saguzar arraroena da. Argiarekiko sentikorrak dira, beraz, argazkilariak argi gorriak iragazkiak erabili zituen haiek ez molestatzeko.\nColeura seychellensis Buztanbateko saguzarra Seychellesen endemiko bi ugaztun bakarretakoa da, eta horrek esan nahi du ezin dela munduko beste inon aurkitu. Hala ere, ziurrenik munduko saguzar arraroena da Seychellesen 30-100 pertsona inguru bakarrik geratzen direlarik.\nBritainia Handiko saguzar handiena, noctuleak larru marroi urrea du, aurpegi eta hego marroi ilunak dituena. Belarri txiki biribilak marroi ilunak ditu.\nBritainia Handian saguzar espezie guztiak eta haien kokalekuak legez babestuta daude, bai etxeko bai nazioarteko legediaren arabera. Horrek esan nahi du arau-hauste penal bat egiten ari zaren hau baldin baduzu: nahiago baduzu saguzar saguzar bat hartu, zauritu edo hil. ... Nahi gabe edo zuhurtziaz saguzar arrantzarako sarbidea oztopatzen du.\nIkusi halaber Zein da zoo publiko zaharrena?\nErresuma Batuan legezkoa da saguzarra edo babestutako beste edozein animalia lizentziarik gabe maneiatzea arrazoi gizatiarrengatik soilik. Horrek katuetatik erreskatatzea eta zauritutako saguzarrei aurre egiteko esperientzia duen albaitariaren edo pertsona batengana eramatea dakar. … Legez kanpokoa da saguzar osasuntsu bat gatibu edukitzea lizentziarik gabe.\nJokalariek saguzar bat, ohikoa ez den maskota bat edo Albino saguzar bat, oso arraroa den maskota bat jasotzen dute. Ez ohiko saguzarra lortzeko 4etik 5 (% 80) aukera dago, eta 1etik 5etik (20%) aukera bat arraroa den Albino Bat lortzeko.\nErresuma Batuan hemezortzi saguzar espezie aurkitzen dira. Pipistrelen saguzarrak ikusi ohi dituzunak diren arren, espezie batzuk oso arraroak dira ezen urtero bat edo bi bakarrik erregistratzen dira gure ertzetan, eta Erresuma Batuan uste da sagu-belarriko saguzar handiago bakarra dela.\nArratoi suge horia-gorria (Pseudelaphe flavirufa), saguzarrak hegaldian harrapatzen dituen espeziea. - ...\nEtxeko katuak, batez ere hazte librea dutenak, saguzarren harrapari esanguratsuak direla uste da, baita hegaldian harrapatzen ere, eguneko gela uzten dutenean. -\nSaguzar britainiar guztiak intsektuez elikatzen dira, batez ere iluntzean eta gauean aktibo dauden mota horiek. Saguzarrez gain, saguzarrek beste intsektu batzuk jaten dituzte, hala nola eltxoak, erdiak eta beste euli batzuk, muturrak, kakalardo batzuk, euliak, parpailak eta gaueko beste intsektuak.\nIkusi halaber Erantzunik onena: Zein da munduko hegaztirik azkarrena eta zenbateraino hegan egin dezake?\nPipistrela arrunta (Pipistrellus pipistrellus)\nBritainia Handiko saguzar espezie talde txikiena, 2p-ko txanponaren pisua. 20cm-ko hegal-zabalera dutenez, saguzar hauek hegaldian handiagoak dira. Pipistrelak lehenengo Noktuloak agertu eta 10 minutu inguru geroago agertu ohi dira, baina lurretik gertuago hegan egiten dute.\nDebekatuta dago saguzarrak hiltzea edo zauritzea, asaldatzea edo haien oilarrak oztopatzea edo suntsitzea (saguzarrak barruan ez badaude ere). Lege horiek hausteak 5000 £ arteko isuna eragin dezake istilu edo saguzar bakoitzeko, sei hilabeteko kartzelan eta delitua burutzeko erabilitako ekipoa galduta.\nOrokorrean, bizilekuetan amaitu gabeko sotoetatik, ganbarako solteka solteetatik edo estalirik gabeko aire hotzaren itzuleretatik sartzen dira. Saguzar arraroa da, sarrerako atetik hegan egiten duena ausaz gertatzen den moduan. Urteko garaiaren eta klimaren arabera, saguzarrak 6 hilabetetik gora bizi daitezke jan eta urik gabe.\nErresuma Batuko saguzar espezie guztiak legeak babesten ditu, haien kopurua izugarri murriztu delako. Beherakada elikatzeko habitatak eta hegaldi lerroak galtzea, elikatzeko intsektuak galtzea eta oilarrei eragiten dien garapena da. … Saguzar kutxa bat jarrita, saguzarrak kokatzeko leku segurua eskaintzen laguntzen ari zara.\n"Saguzar bat hiltzen saiatzen bazara, litekeena da hozka egitea", esan zuen Joy O'Keefe, biologiako irakasle laguntzailea eta Indiana State University-ko Bat Research, Outreach and Conservation Center-eko zuzendaria. "Jendeak etxean aurkitzen dituen saguzar gehienak osasuntsuak dira eta ez dituzte haginka egin eta amorrua emango".\nIkusi halaber Zein da Indiako hegazti hegalaririk handiena?\nLegez kanpokoa da Erresuma Batuko maskota tigre bat edo edozein animalia basati lizentziarik gabe mantentzea. 1976ko Animalia Basati Arriskutsuen Legearen arabera, inork ez du basa-animalia arriskutsurik gorde behar bertako agintariek lege honetan xedatutakoaren arabera emandako lizentziaren aginpean izan ezik.\n«Legez, Ingalaterran eta Galesen ez dago azeriak maskotatzat hartzeko inolako mugarik, baina azeriak ez dira etxekotu eta gatibu dagoen azeriak basatian bezalako beharrak izango lituzke. “Azeria gatibu eramaten badute, 2006ko Animalien Ongizate Legearen arabera babestuko da.\nMaiz egiten den galdera: zein koloreko diamantea da arraroena eta garestiena?\nMaiz egiten den galdera: Zein da Minecraft-eko bioma arraroena?\nMaiz egiten den galdera: Zein da zaldi arrazarik arraroena?\nMaiz egiten den galdera: zein da Pokemon go-ko Pokemon ez mitiko arraroena?\nMaiz egiten den galdera: Zein da instrumenturik arraroena?\nMaiz egiten den galdera: Zein da ardo arraroena?\nLakuaren zatirik sakonena Buford presatik iparraldera dago 160 metrora\nGaldera: Zein da erregistratu den hartz polar handiena?\nZein da itsas handiena?\nZein belar hazten da azkarren?\nNor da YouTuber haurrik aberatsena?\nZein da munduko esne-etxalde handiena?\nZein hegazkin pribatuk du autonomia luzeena?\nZein da Indiana konderririk aberatsena?


Larrialdietan eta ustekabekoetan likidezia izateko kreditu txikiak | Consumer\nLarrialdietan eta ustekabekoetan likidezia izateko kreditu txikiak\nKreditu txikiek berehalako likidezia ematen dute, baina interes handiak aplikatzen dituzte, eta zenbaitetan komisioak ere ordaindu behar dira\nHipoteka edo etxearen alokairuaren kuota ordaintzeko eta etxeko fakturen ordainketari edo haurren eskolari aurre egiteko arazoak, batzuetan, kreditu txiki bat eskatzeko beharra dakarte. Merkatuan badira 3.000 eurotik gorakoak ez diren eta azkar ematen diren zenbatekoak. Aurpegi mikatza da batez besteko interes-tasak %9tik %11ra bitartekoak aplikatzen dituztela (kreditu azkarrak ematen dituzten erakundeetan %25eraino igo daiteke), eta batzuetan komisioak ere ordaindu behar izaten dituzte. Hurrengo artikuluan, finantzaketa azkar eta izapide handirik gabe lortzeko proposamen batzuk azaltzen dira.\nLarrialdietarako mailegu txikiak\nEgoera zailetan, beharrezkoa da likidezia izatea ustekabeko ordainketei aurre egiteko edo, are gehiago, etxeko ordainagiri nagusiak ordaintzeko. Gaur egungo egoera dela eta, etxe guztietan ez badira sarrera erregularrak edo kide guztiak langabezian eta laguntzek ez badituzte gastu horiek estaltzen, ordainketa horiei aurre egiteko moduak bilatu behar dira. Askotan, baliabide bakarra zorpetzea da eta kreditu txiki bat kontratatzea.\nKontua ez da ohiko mailegu bat eskatzea, baizik eta eskatzaileei 300 eta 3.000 euro bitarteko finantzaketa txiki bat ematea larrialdi horiek konpontzeko. Horretarako, ezaugarri horiek dituzten proposamen batzuk diseinatu dira, eta modu azkarrean lortzen diren finantziazio-bideetan oinarritzen dira (gehienez 24 edo 48 ordukoak), eta kreditu tradizionalek baino eskakizun gutxiago eskatzen dituzte.\nHala ere, kontuan izan behar da eredu batzuetan nomina helbideratzea edo entitatearekin asegurua kontratatzea eskatzen dela. Aplikatzen dituzten interesak% 9tik% 11ra bitartekoak dira, eta, are gehiago, proposamen puntualen batean, haien baldintzak leundu egiten dira itzultze-epearen barruan. Baina kontuan izan behar da batzuek irekiera-komisio bat dutela,% 1,50 eta% 1,75 bitarteko kreditu txiki hori garestitzen duena.\nAzkar eta baldintzarik gabe ematen badira ere, eredu batzuetan nomina helbideratzea eskatzen da\nProduktu-mota horiek kreditu-enpresek ere merkaturatzen dituzte, eta horiek are errazago ematen dituzte, baina normalean baino interes-tasa handiagoak dituzte, askotan% 20 baino gehiago. Horrek, eskatzaileen arazoen konponbidea izan ordez, arazo erantsiak sor ditzake eta bere zorpetze-maila nabarmen igo.\nLikideziaz hornitzeko proposamen zehatzak\nHainbat proposamen egin dira finantzaketa arin eta izapide handirik gabe lortzeko. Aukera horiek kreditu-erakunde azkar eta, neurri txikiagoan, banku tradizionaletatik abiatzen dira, batez ere on line formatuetatik.\nKreditu azkarren enpresak.\nEskatzaileen interesak gehien kaltetzen dituen produktuetako bat, eta ez hain komenigarria, mailegu-mailegu txikia da. Gehienez ere 500 euro ematen dizkie bezeroei, eta 24 orduko epea du dirua entregatzeko. Mailegua 100 eurokoa bada, 125 euro itzuli beharko dira. Produktu hau erosteko gutxieneko adina 21 urtekoa da eta gehienekoa 65 urtekoa.\nDiruaren Kreditu Azkarra Cofidis konpainiaren alternatiba da. % 22,12ko interes-tasa aplikatzen du, eta Internetetik kontrata daiteke. Ez du komisiorik aldez aurretik kitatzeagatik, eta eskura daitezkeen zenbatekoak gutxienez 500 eurokoak eta gehienez 1.500 eurokoak dira. Itzulketari dagokionez, amortizatzeko gutxieneko epea 12 hilabetekoa da eta gehienez lau urtekoa.\nKreditu Berria Berria kreditu berria 600 eurorainoko mailegu txiki bat da, eta 21 egunera arte itzuli behar da. Saretik kontrata daiteke.\nBankuak eta kutxak.\nMailegu pertsonal baten formatuaren peko kreditu txiki bat kontatzen du. Zenbateko txikietarako da, urtebeterako, eta% 9ko interes-tasa aplikatzen da. Internet bidez bakarrik kontratatzen da, eta% 1,5eko irekiera-komisioa kobratzen du. Gutxieneko zenbatekoa 600 eurokoa da eta gehienez 3.000 eurokoa. Hala ere, finantza-produktu honetara sartzeko, nomina helbideratu eta bizi-asegurua kontratatu behar da.\nBeste erakunde on batek, bankopopular-e.com izenekoak, Mailegu Pertsonala izeneko kreditu txiki bat merkaturatzen du. EJT bat aplikatzen du. % 10,9, 3.000 eta 30.000 euro bitarteko zenbatekoetarako; gehienez ere 72 hilabetean itzul daitezke. % 1,75eko irekiera-komisioa du, eta nomina helbideratzea eskatzen du.\nBeste aukera bat Evo Banco enpresaren Mailegu Adimenduna da. Kreditu pertsonala da, ez du komisiorik jasotzen eta% 7,72ko interes-tasa aplikatzen du. Erakundearen bulegoetan eta Internet bidez kontrata daiteke. Gehienez ere 50.000 euro sar daitezke, amortizatzeko gutxieneko epea 12 hilabetekoa eta gehienez 18 urtekoa.\nEuskadiko Kutxak Dispon mailegua du, 500 euroko gutxieneko zenbatekoa duena, eta urtebete eta bost urte bitarteko epean itzul daiteke. Ez du komisiorik jasotzen, aldez aurretik itzultzeagatiko konpentsazioagatik izan ezik. Nolanahi ere, inoiz ez dira zenbateko horrek mugaegunera arte sortuko lituzkeen interesak baino handiagoak.\nUrrutiko finantziazioa ematen duten enpresek “revivving” kredituak ematen dituzte, eta horiek ezaugarri oso bereziak dituzte.\nEnpresa horiekin kreditu-linea bat duten bezeroek edozein unetan eta kargu gehigarririk gabe beren kontua bertan behera utz dezakete, baita kapitala aurreratu ere, banku-transferentzia bat eginda.\nfakturak imprevistos-eu kredituak liquidez-eu urgenteak